Sportske vesti - opština Kula - www.025.rs\nwww.025.rs / NASLOVNA / Sportske vesti – opština Kula\nRukometaši Crvenke su zabeležili značajnu pobedu u 9. kolu prvoligaškog prvenstva. Izabranici Radosava Kovačevića su pred svojim navijačima pobedili Banatski Karlovac sa 25:24, poluvreme 12:9. Ako se zna da su pred ovaj susret Crvenčani ostali bez kapitena Radonjića koji je prešao u Dinamo iz Pančeva, te da u timu nije bilo krila Stokanića i Smiljanića, kao ni pozajmljenog igrača Peić-Tukuljca pribojavali su se navijači Crvenke za krajnji ishod. No, boljom igrom tokom većeg dela susreta rukometaši Crvenke su stigli do pobede, ali nije moglo bez drame. Naime, u 46. minutu su imali prednost od pet golova, da bi do bodova došli golom kojeg je Račić postigao praktično u poslednjim sekundama. Najefikasniji u redovima Crvenke bio je Dragiša Račić sa 8 golova. Naš drugi predstavnik Sivac 69 je na gostovanju u Vrbasu izgubio od Vrbas Petrola sa 32:21, poluvreme 18:12. Sivčani su otpor pružali u prvih dvadesetak minuta kada su imali dva gola zaostatka, da bi potom usledio pad u igri, što je domaćin iskoristio i ubeležio ubedljivu pobedu. Najefikasniji u redovima Sivca bio je Bošković sa 7 golova. Nakon ovog kola Crvenka je druga na tabeli sa 14, a Sivac 69 je deveti sa 7 bodova. U narednom kolu na programu je komšijski derbi, jer se sastaju Sivac 69 i Crvenka.\nZavršen je jesenji deo prvenstva u Somborskoj područnoj ligi. U poslednjem kolu jeseni, u opštinskom derbiju Rusin je u Ruskom Krsturu pobedio Hajduk junior sa 3:2, poluvreme 1:1. Golove za Rusin su postigli Barna, Orsag i Oros, a dvostruki strelac za Hajduk junior bio je Danojević. Fudbaleri Lipara su u Pivnicama sa Slavijom igrali nerešeno 0:0, Mladost iz Kruščića je u Somboru od ŽAK-a izgubila sa 4:0, a u derbiju začelja u Bačkom Gračacu domaćin Borac je pobedio Polet iz Sivca sa 3:1. Hajduk junior je jesenji deo prvenstva završio na trećem mestu na tabeli sa 27 bodova, Rusin je šesti sa 25, Mladost deseta sa 19, Lipar jedanaesti sa 18, a Polet petnaesti sa 8 osvojenih bodova. Prolećni deo prvenstva u Somborskoj područnoj ligi će početi sredinom marta naredne godine.\nU 8. kolu prvenstva u Prvoj srpskoj ligi obe ekipe iz naše opštine su poražene. Košarkaši Crvenke su pred svojim navijačima izgubili od Topole iz Bačke Topole sa 93:71, dok su košarkaši Hajduka na gostovanju u Srbobranu izgubili od vodećeg Akademika sa 102:83. Kuljani su trenutno osmi na tabeli sa 3 pobede i pet poraza, dok su košarkaši Crvenke poslednji sa jednom pobedom i sedam poraza. U narednom kolu košarkaši Hajduka dočekuju Novu Pazovu, dok Crvenka ide u goste Staroj Pazovi.\nU 9. kolu prvenstva u Drugoj Srpskoj ligi košarkaši Sivca su u Futogu izgubili od vodeće ekipe na tabeli Mladost Veternik sa 110:56. Sivčani su jedanaesti na tabeli sa 2 pobede i pet poraza, a u narednom kolu dočekuju ekipu Budućnosti iz Novog Sada.\nKuglaši Hajduka su u 12. kolu prvenstva u Prvoj vojvođanskoj ligi pred svojim pristalicama pobedili ekipu Slovena iz Rume sa 7:1 u poenima, odnosno 3247:3063 u oborenim čunjevima. Najvredniji rezultat u ekipi Hajduka ostvario je Velimir Joković koji je oborio 578 čunjeva. Kuglaši Hajduka su trenutno četvrti na tabeli sa 17 bodova. Ovim susretom završen je prvi deo kuglaškog prvenstva, a drugi će početi u februaru naredne godine.\nSportske vesti su objavljene i preuzete sa sajta opštine Kula.\nTags: opština kula, sportski klubovi sa teritorije opštine Kula, sportski rezultati\nSvečani prijem za Leonelu Cifrić


Ambasade Francuske, Nemačke, Italije, Velike Britanije i Sjedinjenih Država (države Kvinte) na Kosovu obratile su se tamošnjoj javnosti uoči kosovskih vanrednih parlamentarnih izbora koji su, posle ostavke premijera Ramuša Haradinaja i raspuštanja kosovske Skupštine, raspisani za 6. oktobar.\n“Naše ambasade očekuju da će predstojeći izbori biti bolji u odnosu na prethodne da neće biti manipulacija i prevara koje su ometale biračka mesta 2010. godine, što je navedeno u Izveštaju Misije izbornih stručnjaka EU-a 2010. godine, kao i zastrašivanja kosovskih Srba, kandidata i birača, koji se ne svrstavaju uz Srpsku listu, što je zabeleženo u izveštaju Izborne posmatračke misije 2017. godine”, piše u tekstu objavljenom na internet stranici ambasade SAD-a na Kosovu.\n“Odbacujemo bilo kakve napade na medije, fizičke napade ili pozive na nasilje, kao i pokušaje da se pojedini mediji označavaju kao autori lažnih vesti. Podržavamo nezavisne medije i civilno društvo u njihovim ulogama da prate i pruže javni nadzor nad izbornim procesom”, ukazano je u pismu država Kvinte.\nTakođe, te zemlje od učesnika izbora očekuju promovisanje poštene izborne konkurencije na Kosovu i ohrabruju građane da ukažu na zloupotrebe javnih sredstava ili resursa korišćenih u vođenju kampanja, kao i na bilo kakve pokušaje zastrašivanja.\n„Očekujemo da će kosovske vlasti preduzeti brze i odgovarajuće mere protiv bilo kakvih prestupa u celoj zemlji“, navedeno je u javnom obraćanju.\nAmbasadori su stranačkim kandidatima poručili da se nadaju da će se u kampanji uključiti u energičnu i iskrenu javnu debatu o mogućnostima iproblemima s kojima se Kosovo suočava.\n„Kao što su naše vlade nedavno primetile, izbori i formiranje nove vlade nude priliku za ponovno neodložno otpočinjanje razgovora sa Srbijom čiji je cilj postizanje sveobuhvatnog, politički održivog i pravno obavezujućeg sporazuma koji doprinosi regionalnoj stabilnosti. To je očigledno u interesu Kosova", navodi se u pismu.\nDiplomatski predstavnici Francuske, Nemačke, Italije, Velike Britanije i SAD-a na Kosovu pozvali su birače da prilikom glasanja budu svesni koja će vlada biti dovoljno fleksibilna za postizanje dogovora sa Srbijom, ali i podvlače da Srbija ne sme biti jedina izborna tema.\nOni ukazuju da je Kosovu najpotrebnija vladavina prava. Navodi se i da kosovski građani zaslužuju obećanje o mirnoj i prosperitetnoj budućnosti, što se, kako je navedeno, jedino može obezbediti voljom kosovskog naroda izraženoj putem glasova na ovim izborima.\n“Verujemo da kandidati ne smeju da imaju kriminalnu prošlost ili veze sa kriminalnim aktivnostima i pokažu kako će se boriti protiv korupcije i organizovanog kriminala, odupirati se nekažnjivosti i nepotizmu na najvišim nivoima i obezbediti čisto upravljanje kroz imenovanja zasnovana na zaslugama i politike i programe koji nagrađuju integritet”, istaknuto je uz napomenu da su izbori prilika da stranke sačine listu kandidata koja daje prednost kompetentnosti nad vezama.\n„Kao i na prošlim izborima, udružićemo snage sa drugim lokalnim i međunarodnim telima kako bismo pomogli da se, obezbedi slobodno i fer okruženje“, ukazano je u tekstu.\nDa bi postigla dogovor sa Srbijom, sledećoj vladi Kosova biće potrebna fleksibilnost u pregovorima i sposobnost da jasno predoči pozitivnu viziju budućeg odnosa zemlje sa Srbijom, ekonomske i bezbednosne koristi koje ona može doneti Kosovu, napisali su ambasadori.\n„Pozivamo vas da se uzdignete iznad populističke i nacionalističke retorike koja neće pomoći Kosovu“, ukazuje se u testu.\n„Insistirajte na realnim planovima i predlozima, ne samo na praznoj retorici. Procenite da li će ljudi za koje ste glasali ispuniti svoja obećanja. Odbacite kriminalce. Zahtevajte pravi demokratski izbor, a na dan izbora, izađite na izbore i glasajte“, zaključuje se pismu ambasadora Kvinte.


Bratunac /Otac uhapšen zbog sumnje da je ubio bebu / Radio Sarajevo\nBratunac / Otac uhapšen zbog sumnje da je ubio bebu\n17. 04. 2019. u 10:26:00 Radiosarajevo.ba\nDvadesetosmogodišnji Z. M. iz Bratunca uhapšen je jučer zbog sumnje da je ubio bebu, potvrdio je za Radiosarajevo.ba glasnogovornik Policijske uprave Zvornik Milan Bobar.\nKako je naveo Bobar, policijski službenici PU Zvornik su u saradnji sa policijskim službenicima PU Istočno Sarajevo uhapsili jučer Z. M. (1991) iz Bratunca, zbog postojanja osnova sumnje da je počinilo krivično djelo „Teško ubistvo“.\nNaime, Policijskoj stanici Bratunac je 24. marta ove godine prijavljeno je da je u zdravstvenu ustanovu primljena maloljetna osoba koje je zadobilo tjelesne povrede, za koje postoji sumnja da ih je nanio Z.M.\nNezvanično, sumnja se da je otac nanio povrede svojoj bebi. Dijete je bilo u bolnici u Tuzli, gdje je usljed zadobijenih povreda preminulo početkom aprila.\nO cijelom slučaju je upoznat dežurni tužilac Okružnog javnog tužilaštva Bijeljina koji je naložio preduzimanje određenih mjera i radnji u cilju kompletnog rasvjetljavanja i dokumentovanja krivičnog djela.\nPolicijski službenici su osumnjičenog Z. M. uz izvještaj o počinjenom krivičnom djelu, predali u dalju nadležnost Okružnom javnom tužilaštvu Bijeljina, rekao je Bobar za Radiosarajevo.ba.\nTagovi: Bratunac PU Zvornik beba\nPZD / Davor i David: Potresno dopisivanje oca i sina\nAhmići / Zastrašujuća i bolna ispovijest britanskog komandanta iz Ahmića\nBiH / U Mostaru nestala ženska osoba: GSS moli za pomoć\nBijeljina / U iznajmljenom stanu u BiH krio pola kilograma marihuane\nHNK / Teška nesreća u BiH: Otkačila se prikolica kamiona, jedna osoba poginula\n! / HNS pozdravio odlikovanje Jelića i ostalih: Državnički potez predsjednika Milanovića


FMP sprema zamku Zvezdi - Dnevni list Danas\nPočetna » Sport » FMP sprema zamku Zvezdi\nPartizan posle večitog derbija vida rane protiv Dinamika\nFMP sprema zamku Zvezdi\nEpicentar košarkaških dešavanja u 3. kolu Mocart Superlige trebalo bi u subotu da bude hala u Železniku. Zahuktali FMP dočekaće „starijeg brata“ Crvenu zvezdu (15.00), dok će iste večeri Partizan, nakon poraza u večitom derbiju, ugostiti Dinamik (19.30).\n0Piše: N. M. 29. aprila 2017. 08.34\nMegu očekuje meč sa Vršcem (19.00), dok će Spartak dočekati Borac (17.00). FMP je sasvim sigurno najprijatnije iznenađenje uvodnog dela domaćeg šampionata. „Panteri“ su u prva dva kola preslišali Megu i Vršac prosečnom razlikom od 22 poena, stavivši do znanja svima da i naredne sezone nameravaju da se takmiče u regionalnoj ABA ligi. Nakon smene trenera Branka Maksimovića, njegov pomoćnik i višegodišnji stalni član stručnog štaba Miodrag Dinić vredno je radio sa Boldenom i saigračima, tako da je Dušan Alimpijević zatekao dobro utreniranu i fizičku spremnu ekipu, što mu je dobrano olakšalo posao prilikom pripreme taktičkog dela pred početak Superlige.\nU odnosu na Maksimovića, mladi Alimpijević je nagovestio da će tokom završnice domaćeg prvenstva koristiti maltene sve igrače u rotaciji, što se i videlo u Vršcu, gde je izrotirao njih 11. U takvoj konstelaciji i ne čudi što je mladi i talentovani Aleksa Radanov (19) konačno dobio adekvatan prostor u igri, pokazavši da zaista ima „žicu“ sa kojom se košarkaš jednostavno rađa. Visinom od 202 centimetra Radanov pokriva pozicije jedinice i dvojke, a prema karakteristikama mogao bi da izraste u igrača evropskog formata: dobar prodor, fina mehanika šuta, solidan pregled igre i osećaj za pravovremeni pas. Zvezda bi mogla, posle dugo vremena, da se nameri na „pantere“ kadre da im se ravnopravno suprotstave u Železniku, gde su obruči tradicionalno tvrđi, a procenti šuta osetno lošiji. Bolden je sigurno neko ko bi mogao da predstavlja pojačanje crveno-belih naredne sezone, ukoliko ne bude izabran na ovogodišnjem Draftu, odnosno ako se tokom Letnje lige ne izbori za NBA ugovor.\nLazarević slovi za potencijalnog naslednika Lazića, dok je Davidovac po ukusu trenera Radonjića.\nPartizan ne bi trebalo da ima većih problema protiv Dinamika. Trener Nikolić će sigurno dodatno motivisati svoje izabranike, u čijim redovima je Andreja Stevanović bek koji posebno intrigira srpsku košarkašku javnost. Amerikanac Devin Bruks pokazao je već na startu da će predstavljati pojačanje na mestu organizatora igre, dok je u istorijskom trijumfu nad Spartakom Strahinja Gavrilović iskoračio u prvi plan sa 19 poena. Crno-beli bi trebalo da budu kompletni, ali je upitno da li će Vili Hečer zaigrati nakon što je na večitom derbiju izvrnuo desni skočni zglob.\nJović neće brzo na parket\nStefan Jović sigurno neće nastupiti ni na subotnjem meču protiv FMP. Ustanovljena dijagnoza i propisane terapije tokom boravka u Minhenu dali su određeni rezultat, međutim u klubu nikako ne žele da požure sa povratkom najboljeg organizatora igre, jer se u par navrata pokazalo da rovit, Jović nije u stanju da značajno pomogne saigračima. Praktično od meča sa Galatasarajem u Beogradu 23. februara Jović je van stroja, pošto je nakon jednog udarca osetio bol u leđima, delu tela sa kojim ima problema još iz vremena kada je igrao za kragujevački Radnički.\n„Majstorica“ finala početkom leta’]\nOrganizatori Mocart Superlige saopštili su u petak termine za plej-of. Prvi meč polufinala, u kojem će se u dve dobijene utakmice ukrstiti prvi sa četvrtim, a drugi sa trećim, na programu je 6. juna, a potencijalna „majstorica“ odigraće se najkasnije 11. juna. Kada je finale u pitanju na tri dobijena meča, prvi duel zakazan je za 14. jun, a poslednji, potencijalni peti odigrao bi se tek 22. juna.


Cvijanović: Region u haosu, sa Kosova poslate loše poruke\nFoto: N.N. | Cvijanović: Region u haosu, sa Kosova poslate loše poruke\nSrna 09.09.2018 13:34\nSTANARI - Predsjednik Vlade Republike Srpske Željka Cvijanović ocijenila je da je region u haosu za šta je kriva međunarodna zajednica, te da su danas poslate loše poruke sa Kosova gdje je predsjednik Srbije Aleksandar Vučić pokušao da posjeti Srbe u selu Banje u dreničkom kraju, ali su Albanci podigli barikade i onemogućili prolazak.\n"Ova regija je u haosu. Moram reći da je većina toga rezultat pogrešne uključenosti međunarodne zajednice u mikrosferu u svim tačkama zapadnog Balkana", rekla je Cvijanovićeva novinarima u Stanarima.\nPrema njenim riječima, međunarodna zajednica je uvijek na svakoj od ovih tačaka jedne ohrabrivala, a druge nastojala da kažnjava.\nOna je navela da u cijeloj regiji više nema nijednog riješenog pitanja i da odnosi Beograda i Prištine nisu bolji.\n"Govorimo o unutrašnjem procesu koji se tamo dešava i koji bi trebalo da već iznjedri određena rješenja", navela je Cvijanovićeva.\nCvijanovićeva je dodala da ni na regionalnom planu nisu bolji odnosi između Beograda i Zagreba, ali ni u okviru BiH.\n"Toliko godina nakon rata, da ne možete da uredite osnovne odnose. Znači, nije krivica samo na domaćim strukturama nego postoji krivica, velika odgovornost na međunarodnoj zajednici", ocijenila je Cvijanovićeva.


UN izražavaju zabrinutost zbog uslova u Iraku - 2003-04-15\nZvaniènici Svetskog programa za hranu izjavili su da neki delovi Iraka postaju bezbedniji i da se nadaju da æe uskoro moæi da poènu sa isporuèivanjem humanitarne pomoæi. Medjutim, druge agencije UN nastavljaju da izražavaju zabrinutost o uslovima u Iraku, i to posebno o onima koji vladaju u Bagdadu i oko njega. Iz Ženeve izveštava Dejl Gavlak.\nIz Svetskog programa za hranu, saopšteno je da poboljšani bezbednosni uslovi u nekim mestima, kao što je Basra na jugu Iraka, omoguæavaju da se lociraju Iraèani koji su pomagali u distribuciji humanitarne pomoæi u okviru programa za hranu Ujedinjenih nacija. Portparol agencije Kristijan Bertijum (Christiane Bertiaume) izjavila je da æe ovi agenti igrati kljuènu ulogu èim Ujedinjene nacije saopšte da je bezbedno nastaviti sa distribucijom pomoæi širokih razmera, što æe biti što je pre moguæe.\n”Bezbednost se poboljšava, skolopili smo bezbednosne timove i nadamo se da æemo se vratiti veoma brzo.“\nIz Svetskog programa za hranu, saopšteno je da su stotine hiljada tona hrane spremne da budu isporuèene Iraku. UNICEF ili agencija za decu UN, saopštila je da je iz Irana na poluostrvo Fao, na jugu Iraka poslala konvoj kamiona sa vodom. Medjutim, iz Meðunarodnog komiteta Crvenog krsta saopšteno je da je dobijanje odgovarajuæe medicinske zaštite u Iraku, posebno u Bagdadu, i dalje problem zbog sporadiènih borbi i plaèkanja, i zbog nedovoljnih isporuka struje i vode. Funkcioneri Crvenog Krsta kažu da od 33 bolnice u Bagdadu, funkcionišu samo 33, dok zvaniènik Svetske zdravstvene organizacije, Jan Simpson (Iain Simpson) smatra da iraèki lekari i medicinske sestre pokušavaju da obnove medicinski sistem u zemlji uprkos svim preprekama sa kojima se suoèavaju.\n”U Iraku ima veoma mnogo medicinskih radnika koji su posveæeni poslu i koji se trude de se sistem održi. Oni se trude da zaštite bolnice u kojima rade, da zaštite zalihe lekova i opreme i svoje pacjente.“\nSimpson dodaje da je medicinsko osoblje uspelo da zaštiti neke bolnice od pljaèkaša i da bi one uskoro mogle da prorade. Medjutim, bolnicama koje nisu bile zaštiæene biæe potrebno mnogo više vremena.


Dan online - Zanimljivosti: - 2018-10-06\nZanimljivosti - datum: 2018-09-22 NAUČNICI NAKON 42 GODINE PRIZNALI Iznad Neptuna se nešto krije\nIstraživači su sada više nego sigurni da se Planeta devet krije negdje u našem sunčevom sistemu, ali da ju je nemoguće otkriti korišćenjem postojećih teleskopa. Astronomi tvrde da ju je teško uočiti jer je isuviše daleko, piše „Vašington post”.\n„Sada je teže da zamislimo naš solarni sistem bez Planete devet, nego s njom”.\nNaučnici su decenijama iznosili teorije da postoji deveta planeta, koja bi bila deseta da Pluton u međuvremenu nije degradiran kao patuljasta planeta, u našem galaktičkom komšiluku.\nSmatra se da je ta planeta, nazvana Planeta devet, 10 puta veća od Zemlje, 20 puta udaljenija od Sunca nego Neptun i najudaljenija planeta u solarnom sistemu. Iako postojanje Planete devet tek treba da bude zvanično dokazano, cijenjeni istraživači snažno sumnjaju da postoji velika planeta koja se skriva na dalekom rubu našeg solarnog sistema. Ako je ta planeta tamo, onda bi se moglo objasniti zašto je solarni sitem pomalo van ravnoteže. U većini zvjezdanih sistema, okolne planete imaju tendenciju da se rotiraju u skladu sa svojim domaćinom. Međutim, u našem solarnom sistemu, planete su pod uglom od šest stepeni od svoje ose.\n„Svaki put kada napravimo sliku, postoji ta mogućnost da Planeta devet postoji na tom snimku”, rekao je doktor Surhud Mor, vanredni profesor na Kavli institutu za fiziku i matematiku univerzuma na Univerzitetu u Tokiju.\nU našem solarnom sistemu takođe postoji i niz drugih čudnih karakteristika koje bi mogle da budu objašnjene Planetom devet. Jedna je ta što je Kojperov pojas, oblast u obliku diska, prepuna ledenih asteroida, kometa i patuljastih planeta koje obuhvata solarni sitem, orbitira suprotno od planeta u njemu.\nPriznanje im donijela laserska fizika\nArnold, Smit i Vinter nagrađeni za proteine


Budućnost u rukama Kosovara\n24. februar/veljača, 2005.\n“Konacni status Kosova je u rukama Kosovara koji treba da ostvare ono sto medjunarodna zajednica smatra znacajnim za ostvarivanje”, rekao je Fini isticuci ostvarivanje standarda najznacajnijim pitanjem za Kosovo na putu prema konacnom statusom.\nStav Italije se ne razlikuje od stava Evropske unije koji iskljucuje opcije podele Kosova ili povratak na period od pre 1999 godine, rekao je Fini i dodao da su to preneli i zvanicnicima u Beogradu.\n“Niko u EU ne misli da Kosovo treba da se deli i da sto god da se kasnije dogodi sa statusom, to ce se dogoditi jedino posle ocene ostvarivanja standarda, kao i posle projektiranja nacina na koji ce zemlje regiona biti u Evropskoj uniji”, rekao je Fini.\nSa svoje strane predsednik Kosova, Ibrahim Rugova i premijer Ramush Haradinaj su zahvalili visokom gostu na vojnoj, ekonomskoj i drugoj pomoci koju je Italija pruzila Kosovu.\nPredsednik Rugova je posle sastanka rekao da je upoznao italijanskog vicepremijera sa napredkom koji je postignut na planu bezbednosti i ekonomskom razvoju, kao i integraciji etnickih grupa u kosovsko drustvo.\n“Takodje i sa prioritenim normama , sto su evropske integracije, politicka stabilnost, zastita manjina. Mi ove obaveze koje preuzimamo cemo ostvariti tokom ove godine, kada ce se izvrsiti pozitivna procena napredka na Kosovu”.\nI premijer Haradinaj, za koga je Fini bio gost na najvisem nivou od njegovog izbora za premijera je rekao da ce Kosovo biti odgovorno u odnosu na medjunarodnu zajednicu.\n“Osigurao sam vicepremijera Finija da cemo nastaviti nas put standarda za Kosovo, da cemo produbiti medjuetnicku saradnju i demokraciju na Kosovu, da cemo produbiti regionalnu saradnju i da cemo biti odgovorni u nasim odnosima sa medjunarodnom zajednicom, sa ciljem da uspesno ostvarimo nasu agendu”, rekao je premijer Haradinaj.\nOn je izrazio nadu da ce Italija biti strateski partner za Kosovo na putu integracija u Evropsku uniju.\nFini se sastao i razgovarao i sa predstavnciima Srpske liste za Kosovo i Metohiju kojima je, kako je rekao Oliver Ivanovic, preneo stavove sa sastanka ministara Evropske unije i istakao kako ce se ostvarivanje standarda ozbiljno razmotriti. Ministar Fini se zalozio da se kosovski Srbi ukljuce u rad institucija Kosova:\n“Njegova je sugestija da mi svakako koramo ucestvovati, jer je to jedini nacin na koji mozemo da obezbedimo da legitimni interesi Srba budu ispostovani”.\nIvanovic je istakao ocenu Finija kako Beograd ne moze biti zamena za kosovske Srbe. Ivanovic je takodje rekao da je ministar Fini posebno istakao kako Beograd ne moze biti iskljucen iz razgovora o konacnom statusu Kosova.


Tri fabrike u Vranju i Leskovcu nova žarišta infekcije koronavirusom - Blok vesti\nNaslovna Iz minuta u minut Tri fabrike u Vranju i Leskovcu nova žarišta infekcije koronavirusom\nTri fabrike u Vranju i Leskovcu nova žarišta infekcije koronavirusom\nVranje i Leskovac nova su žarišta koronavirusa u Srbiji. U Vranju je ponovo otvorena kovid bolnica, a nakon testiranja svih zaposlenih u leskovačkoj Juri do sada je kod 93 radnika potvrđeno prisustvo virusa korona.\nUkupan broj obolelih Vranjanaca, prema poslednjim informacijama je 180, a hospitalizovano je njih 93, prenose Južne vesti.\nBroj obolelih od virusa korona u Vranju u odnosu na juče veći je za 18, a direktorka Zavoda za javno zdravlje Svetlanea Stojanović kaže da je od subote u Vranju na lečenje primljeno 70 zaraženih osoba, od toga 55 iz fabrike nameštaja Dodić koja je identifikovana kao lokalno žarište u tom gradu. I u fabrici za proizvodnju obuće Geoks ima nekoliko potvrđenih slučajeva, kaže Stojanović.\nSvi radnici fabrike Dodić su testirani.\n“Juče smo poslali 327 uzorka, uzorkovani su svi preostali radnici fabrike Dodić, a do sada nam je stigao rezultat za 192 brisa i od toga je pozitivnih 18. Dvanaestoro ih je iz fabrike, a ostale ispitujemo jer se radi o ljudima koji su se sami javljali i osobama iz kontakata obolelih”, kaže Stojanović.\nZbog novonastale epidemiološke situacije u Vranju, Krizni štab je doneo odluku da niko na javnim mestima, u marketima, kafićima ne sme da se pojavi bez zaštitne maske i rukavica. Građani su obavezni da drže i fizičko rastojanje, a propisane mere kontrolisaće inspekcije.\nDo otkrivanja novog žarišta, u Vranju je bilo ukupno 110 obolelih, a samo tri dana kasnije ih je 180.\nOsim u Vranju poslednjih dana povećan je broj slučajeva i u Leskovcu\nNakon što su radnicima uzeti uzorci za test na virus korona i za vikend je južnokorejska kompanija "Jura" u Leskovcu bila zatvorena, deo radnika se danas vratio na posao. U pogonima je 50 odsto od ukupnog broja zaposlenih, a prema poslednjim podacima, do sada je kod 93 radnika potvrđeno prisustvo virusa korona. Ovaj broj nije konačan jer rezultati uzetih briseva stižu sporadično, a više od 700 ljudi će morati ponovo da se testira, pišu Južne vesti.\nU petak su skoro svim radnicima u leskovačkim pogonima uzeti uzorci, a juče je pristigao deo rezultata od kojih je 25 bilo pozitivnih.\nPovećan je i broj pacijenata u Opštoj bolnici u Leskovcu, koja je kovid centar za Jablanički i Pčinjski okrug, pa ih je sad ukupno 131, od kojih 52 iz "Jure". Svi pacijenti imaju lakšu kliničku sliku.\nPrvi slučajevi obolelih od virusa korona u leskovačkoj "Juri" registrovani su početkom aprila. Naredba Gradskog štaba o smanjenju broja radnika doneta je posle višednevnih protesta radnika "Jure" ispred fabrike. Radnicima je tada nuđen i novčani bonus da nastave da rade u vreme epidemije.\nIako je Ministarstvo tvrdilo da nije bilo propusta, gradonačelnik Leskovca Goran Cvetanović rekao je da se mere nisu u potpunosti poštovale, a zaštitnik građana je naložio postupak kontrole Inspektorata za rad.\nPrethodni tekstFajon: Pozivamo sve političke snage i građane Srbije da se uključe u izborni proces\nSledeći tekst(FOTO) DOBRO POGLEDAJTE FOTOGRAFIJU! Pokušajte da pronađete par štapića za jelo!


Evo kako je poslovala domaća privreda u 2015. godini | Biznis i Finansije\n/ B&F Plus / Evo kako je poslovala domaća privreda u 2015. godini\nRedakcija BIF on 03/01/2016 - 12:00 in B&F Plus, Slajder\nPrivreda Srbije je u 2015. godini pokazala znake blagog oporavka, s obzirom da je nakon višegodišnjeg negativnog poslovanja, na ukupnom nivou iskazala pozitivne rezultate i uvećala obim aktivnosti iz primarne delatnosti.\nPrema podacima Agencije za privredne registre (APR), Naftna industrija Srbije (NIS) je ostvarila najveći poslovni prihod (199.861 miliona dinara) u 2015. godini. Istovremeno, poslovanje ove kompanije obeležio je dalji pad aktivnosti, koja je u prethodnoj godini bila manja za 19,3% usled prepolovljenog poslovnog dobitka, što se odrazilo na smanjenje stope prinosa na sopstveni kapital. Drugo mesto je, kao i godinu ranije, zadržalo EPS Snabdevanje sa prihodom od 188.610 miliona dinara, dok je na trećoj poziciji EPS, sa prihodom od od 154.484 miliona dinara, ali je ovo javno preduzeće ujedno zabeležilo i gubitak od od 7.090 miliona dinara.\nNa četvrtom mestu prema visini poslovnog prihoda je kompanija Fijat Automobili Srbija sa 139.588 miliona dinara, što je manje za 10,6% u odnosu na prethodnu godinu. Mercator-S se nalazi na petom mestu sa prihodom od 112.230 miliona dinara, ali zato ova kompanija, koju je 2014. godine preuzela IDEA, beleži među prvom petorkom najveći rast prihoda, koje je u 2015. uvećala za čak 54,7% u odnosu na godinu ranije. Izraženi rast poslovnog prihoda u 2015. godini iskazale su i kompanije NELT (74,2%) i Mozzart (76,4%).\nSmena među najprofitabilnijima\nPrethodna godina je, generalno, bila i profitabilnija za domaću privredu. Privredna društva su, za razliku od 2014. godine kada su poslovala sa gubitkom, u 2015. godini na ukupnom novou iskazala pozitivan neto finansijski rezultat od 143.790 miliona dinara. Profitabilno poslovanje je ostvarilo 54.475 privrednih društava, što je preko tri petine od ukupnog broja aktivnih preduzeća, a ukupan neto dobitak od 466.661 miliona dinara je za 14,6% veći od prošlogodišnjeg.\nNa listi najprofitabilnijih je došlo do promena u 2015. godini, odnosno vodeću poziciju je preuzeo Telekom Srbija sa neto dobitkom od 16.317 miliona dinara, iako je ostvarena dobit manja u poređenju sa 2014. godinom kada je iznosila 16.877 miliona dinara. Telekom Srbija je u 2015. zabeležio i rast poslovnih prihoda za 3,5% u odnosu na godinu pre.\nVišegodišnji lider po ostvarenoj dobiti, Naftna industrija Srbije (NIS), u prethodnoj godini je skliznula na drugu poziciju, s obzirom da je dobit od 30.559 miliona dinara koju je ostvarila u 2014. godini, prošle godine prepolovljena na 16.105 miliona dinara, a jedan od razloga je pad cene energenata na svetskom tržištu.\nIpak, iz energetskog sektora potiče i trećeplasirana kompanija po visini dobiti – EPS, sa neto dobitkom od 10.992 dinara, ali je ovo javno preduzeće opterećeno kumuliranim gubicima iz prethodnog perioda, u visni od 103.527 miliona dinara. Četvrtu poziciju zauzela je još jedna kompanija iz delatnosti telekomunikacija, Telenor, sa neto dobitkom od 9.677 miliona dinara, što je manje za 8,3% nego 2014. godine, ali su za 8% uvećani poslovni prihodi.\nPeto mesto zauzima Delta Rel Estate, sa neto dobitkom od 7.829 miliona dinara, što je dvostruko više u poređenju sa 2014. godinom. Najveći deo ostvarene dobiti potiče iz finansijskih prihoda, stečenih učešćem u dobiti zavisnih pravnih lica (Delta city 67 i Delta M). Sa druge strane, poslovni prihodi su prilično niski (svega 457 miliona dinara) i za trećinu su manji nego prethodne godine.\nOsim prvoplasirane petorke, u 2015. godini osetan rast profitabilnosti zabeležio je pirotski Tigar Tyres sa neto dobitkom od 6.905 miliona dinara, što je uvećanje za 39,1% u odnosu na 2014. godinu, a sledi novosadska kompanija Sunoko sa ostvarenom dobiti od 4.325 miliona dinara. Među kompanijama sa značajnijim rastom profita je Tetra Pak Production, čiji je neto dobitak od 3.814 miliona dinara za tri četvrine veći nego 2014. godine, dok je MK grupa sedam puta uvećala dobit, koja je u 2015. godini dostigla 2.564 miliona dinara. U društvu najprofitabilnijih, visoke pozicije su zadržale i kompanije Tarkett i YURA Corporation, iako beleže pad dobiti u odnosu na prethodnu godinu. Visok iznos neto dobitka posle prošlogodišnjeg gubitka iskazali su EPS Distribucija (5.724 miliona dinara) i INVEJ (2.833 miliona dinara).\nUspešni i bez zaposlenih\nNa listi najuspešnijih preduzeća nalaze se i privredna društva koja su aktivnost obavljala bez zaposlenih, a ostvarila su dobitak. Među njima je Ušće Shopping center, sa dobitkom od 1.291 miliona dinara, a bez zaposlenih su i mala i mikro preduzeća koja se izdvajaju prema visini ostvarenog finansijskog rezultata, a nemaju iskazani poslovni prihod (beogradski DM Grain-Corn sa dobiti od 1.083 miliona dinara, novosadski MPZ Agrar sa 620 miliona dinara dobiti, itd). Pomenuta privredna društva ostvaruju finansijske prihode od povezanih pravnih lica.\nU prethodnoj godini privreda u Srbiji je bolje izašla na kraj i sa gubicima, budući da je iskazani ukupni gubitak od 322.871 miliona dinara za dve petine manji u poređenju sa 2014. godinom, pri čemu je, lane, negativno poslovalo 27.521 privredno društvo.\nZabrinjava, međutim, što je i u prethodnoj godini nastavio da raste ukupni gubitak privrednih društava, kumuliran iz ranijeg perioda. Najaveći gubitaš u 2015. godini je JP Srbijagas, sa ukupnim gubitkom od 150.260 miliona dinara, koji prevazilazi visinu kapitala i čini 4,3% ukupnog gubitka celokupne privrede. Na drugom mestu je još jedno javno preduzeće, EPS, sa ukupnim gubitkom od 103.527 miliona dinara, a slede perduzeća koja su, takođe, u državnoj svojini – HIP Petrohemija (ukupni gubitak 70.961 miliona dinara) i Železnice Srbije (ukupni gubitak 63.488 miliona dinara), dok je na petom mestu kompanija u privatnom vlasništvu, Koncern Farmakom, sa ukupnim gubitkom od 60.866 miliona dinara.\nBiljana Romić Punoš poslovanje privreda


SE Srbiji: Usvojiti zakon o nestalim bebama\nTanjug 6. decembra 2018. 16:31\nSTRAZBUR – Komitet ministara Sveta Evrope ponovo je danas pozvao Srbiju da hitno usvoji Zakon o nestalim bebama u cilju izvršenja presude Evropskog suda za ljudska prava kojom joj je, između ostalog, naložena i ta obaveza.\nPredlog zakona o „nestalim bebama“ Vlada Srbije je 8. marta uputila Skupštini Srbije, ali on još nije usvojen.\nU saospstenju SE se podseća da je bezulasovna obaveza Srbije, u skladu sa članom 46 Evropske konvencije o ljudskim pravima, da se u celosti, efektivno i bez odlaganja pridržava presude Evropskog suda za ljudska prava.\nTom odlukom je Srbiji naloženo da isplati 10.000 evra odštete i sudske troškove Zorici Jovanović, jer država ni posle 30 godina nije uspela da objasni šta se dogodilo sa njenom bebom, koja je rođena kao zdrava na klinici u Ćupriji u oktobru 1983, a zatim tri dana kasnije proglašena umrlom.\nPorodilji nikada nije ponuđeno objašnjenje, niti joj je bilo dozvoljeno da vidi telo deteta, a vlasti nisu uspele da pronađu ni bebinu umrlicu, ni rezultate autopsije, a tužbe protiv osoblja klinike odbijene su kao neosnovane.


HOROSKOP: Venera u Vagi, Merkur u Škorpiji: Uvećanje prihoda, ali i tajna veza... | Astro sajt\nHome Izbor Slider Zanimljivo HOROSKOP: Venera u Vagi, Merkur u Škorpiji: Uvećanje prihoda, ali i tajna veza...\nHOROSKOP: Venera u Vagi, Merkur u Škorpiji: Uvećanje prihoda, ali i tajna veza...\nVenera i Merkur, planete ljubavi i novca, komunikacija i biznisa, ojačale su svoje pozicije, ulaskom u Vagu, a taj trend se nastavlja prelaskom Merkura u Škorpiju (17.oktobra).\nTranzit ovih planeta preko zodijačkih znakova partnerstva, novca i strasti, osim fizičkog prolepšavanja i poboljšanja finansijske situacije, donosi i ljubavni zanos i uzbuđenja na emotivnom planu. Venera ostaje u sedmom zodijačkom znaku do 7. novembra kada ulazi u Škorpiju, a Merkur do 5. novembra kada ulazi u znak Strelca - pišu Novosti.\nSa Venerom u kući ljubavi vaš emotivni život postaje uzbudljiviji, tako da već početkom perioda, preko neke društvene mreže možete da upoznate mlađu osobu. Zbog ojačane pozicije vašeg vladaoca Merkura, posle 17. oktobra, očekuje vas potpisivanje unosnog ugovora i isplativ posao na duže staze.\nPozicija Venere u znaku partnerskih odnosa, već početkom perioda nagoveštava odlazak na zajednički put s partnerom. Oko 17. oktobra, možete da potpišete ugovor sa strancima. Vaš vladalac Sunce ulazi u Škorpiju 23. oktobra, kada možete da očekujete podršku osobe na položaju.\nPozicija Venere, vladaoca astrološkog polja ljubavi, povećava šanse da uđete u tajnu romansu sa Bikom ili Ribom. Izbegavajte rasprave sa partnerom posle 22. oktobra. Ulaskom Merkura u vaš znak, posle 17. oktobra, bićete uspešni, maročito ukoliko se bavite turizmom i marketingom.


AVC-PRO - Pozorišta\nPrve projekte A/V sistema za pozorišta osnivači AVC-a su realizovali još krajem osamdesetih godina za NARODNO POZORIŠTE i ATELJE 212 u Beogradu. Za NARODNO POZORIŠTE je realizovan kompletan video sistem koji pored tehnološkog prenosa slike za potrebe realizacije predstava raspolaže i sa mogućnošću samostalnih snimanja u svim salama sa 3 profesionalne kolor kamere, kao i sa montažom u U-MATIC SP formatu u okviru video režije.\nVideo režija u Narodnom pozorištu u Beogradu\nU kultnom beogradskom pozorištu ATELJE 212 biro AVC PROFESSIONAL je kao donator realizovao projekte kompletnih audio i video sistema sa odgovarajućim nadzorom na izvođenju radova. U to vreme ovo pozorište je bilo opremljeno sa najsavremenijim audio mikserom i pratećom audio opremom, a za potrebe video snimanja je predviđen jedan profesionalni camcorder u S-VHS formatu sa odgovarajućom montažom.\nAudio režija pozorišta ATELJE 212\nVideo režija pozorišta ATELJE 212\nU međuvremenu su realizovani brojni projekti za pozorišta u SCG i Rusiji, počevši od pozorišta ZETSKI DOM na Cetinju (1992. godina) do Novosibirske opere i baleta (NGATOiB) u Rusiji (2002/2003 godina) i Doma kulture u Novoagansku-Rusija (2005. godina) . Svi projekti su realizovani sa savremenom A/V opremom uz maksimalnu koordinaciju sa tehnološkim zahtevima investitora i korisnika.\nAudio oprema u pozorištu ZETSKI DOM na Cetinju\nPoslednji projekat AVC je 2004. godine realizovao za potrebe Opere i teatra MADLENIANUM u kome su razrađeni odgovarajući audio, video i scenski rasvetni sistemi koji treba da pruže tehnološku podršku svim oblicima planiranih programskih aktivnosti u Velikoj sali, od kojih su najznačajnije:\noperske i baletske predstave,\nkoncerti klasične muzike,\nkoncerti i festivali savremene muzike,\nkongresi i konferencije (plenarne sesije),\nprezentacije i promocije,\nmultimedijalni događaji sa video projekcijama,\nmodne revije i perfomansi, i\nTV snimanja live show programa.\nU međuvremenu je MADLENIANUM izvršio nabavku opreme audio sistema Velike sale koji je projektom dimenzionisan za kvalitetnu reprodukciju muzičke matrice za baletske predstave, kao i za ozvučavanje vokala i instrumenata tokom muzičko-scenskih programa (mjuzikl i slične forme). U tom smislu, predviđeno je da sistem za ozvučavanje omogući ostvarivanje potrebne dinamike zvuka koja odgovara muzičkim sadržajima uz obezbeđenje svih neophodnih funkcija za dizajn zvuka u klasičnim pozorišnim predstavama (reprodukcija “muzičkih kulisa”, efekata i dr.).\nTakođe, investitor je obezbedio i kompletan video sistem koji pored tehnološkog prenosa slike za potrebe realizacije predstava raspolaže i sa mogućnošću samostalnih snimanja u Velikoj sali i klubu Belle Etage sa minimum 3 profesionalne kolor kamere, kao i sa montažom u digitalnom DVCAM formatu u okviru video režije.\nKamerna opera MADLENIANUM - Velika sala posle renoviranja


“Dunav osiguranje” dobija novog direktora, Aničić nije zainteresovan za novi mandat | Banjaluka.net\n“Dunav osiguranje” dobija novog direktora, Aničić nije zainteresovan za novi mandat\n„Dunav osiguranje“ Banjaluka u toku ove sedmice trebalo bi da dobije novog direktora, nakon što je aktuelnom direktoru Stevi Aničiću u ponedjeljak istekao mandat, saznaje portal capital.ba.\nAničić, koji je na čelu „Dunav osiguranja“ Banjaluka bio četiri i po godine, danas je za Capital potvrdio da mu je istekao mandat te da nije zainteresovan za novi, tako da će ovo društvo uskoro dobiti novog direktora.\n„Tačno je da mi je 8. aprila istekao mandat, a s obzirom na to da više nisam zainteresovan za produženje mandata, jer mi se bliži penzija, Upravni odbor „Dunav osiguranja“ će najvjerovatnije donijeti odluku o imenovanju novog direkrtora“, kazao je Aničić i dodao da je zadovoljan rezultatima koje je ovo društvo u proteklom periodu ostvarilo.\nAničić je diplomirani pravnik, a dugogodišnje iskustvo u sektoru osiguranja započeo je 1984. godine u „Dunav osiguranju“ Beograd, glavna filijala Bihać, kao rukovodilac za procjenu i likvidaciju šteta. Od 1995. do 2008. godine bio je zaposlen u „Krajina osiguranju“ Banjaluka takođe kao rukovodilac za procjenu i likvidaciju šteta.\nAničić je u „Kosig Dunav osiguranje“, sadašnje „Dunav osiguranje“ Banjaluka, došao 2008. godine na poziciju direktora Direkcije za naknadu šteta.\nPrije imenovanja za generalnog direktora, obavljao je funkciju vršioca dužnosti generalnog direktora „Dunav osiguranja“.


Na otvaranju desetog, jubilanog Festivala nekretnina i investicija FREI večeras u Budvi, ministar održivog razvoja i turizma Pavle Radulović kazao je da se u Crnoj Gori konstantno stvaraju uslovi za razvoj i ulaganja, što rezultira rekordnim prihodima u turizmu, ulaganju investitora iz preko 100 zemalja svijeta, kao i poslovanju najprestižnijih svjetskih kompanija, posebno u oblasti ugostiteljstva.\nMinistar je podsjetio da je vrijednost ugovorenih investicija na kapitalnim projektima procijenjena na oko tri milijarde eura. Istakao je najveće projekte u Crnoj Gori, među kojima su Porto Montenegro u Tivtu, Aman Sveti Stefan, koji će nakon ulaganja u Hotel Maestral i Kraljičinu plažu u Miločeru, uskoro započeti i gradnju novog Hotela Durmitor, čija je vrijednost oko 20 miliona. Ministar je takođe istakao kompleks Luštica Bay, Portonovi, projekat katarske kompanije Qatari Diar na Plavim horizontima – Beyond Horizon, zakup kompleksa HTP „Ulcinjska rivijera“ sa Konzorcijumom ,,Karisma” itd.\nMinistarka ekonomije Dragica Sekulić takođe je istakla da uz strane investitore ne dolazi samo novac već i znanje što je primjetno u sferama građevine, turizma, energetskog sektora. Ona je kazala da je ta institucija u stalnoj komunikaciji sa privrednicima, kojima pomaže da budu konkurentniji na domaćem i stranom tržištu, kao i da povećaju proizvodni i izvozni kapacitet.\nSekulić je rekla da iz tog razloga pripremljen Program za unapređenje konkurentnosti privrede koji će se realizovati u 2019., a za koji je opredijeljeno 1 milion 640 hiljada eura koje će se dodjeljivati kao subvencije.\nPredstavanik Savjeta stranih investitora Ivan Radulović ocijenio je da se poslovni ambijent u Crnoj Gori kontinuirano unaprjeđuje, posebno imajući u vidu članstvo u STO-u, proces EU integracija kao i članstvo u NATO-u.“Veoma smo optimistični u vezi da daljim unaprjeđenjima poslovne klime u zemlji. Vjerujemo da će Crna Gora nastaviti da bude pouzdan partner, naklonjen stranim investitorima”, zaključio je Radulović.


Kamberi: Antialbanski diskurs - JUGPRESS\nKamberi: Antialbanski diskurs\nPoslanik Šaip Kamberi iz poslaničke grupe Ujedinjena dolina-SDA Sandžaka pitao je danas sa skupštinske govornice premijerku Anu Brnabić kada će se stvoriti uslovi za slobodnu i službenu upotrebu nacionalnih simbola Albanaca.\nKamberi je rekao da kao primer stepena netrpeljivosti prema nacionalnim simbolima Albanaca navodi to što su huligani skinuli zastave postavljene u Beogradu kao deo protokola povodom posete albanskog premijera Edija Rame.\n“Huligani su možda direktni počinioci ovoga vandalskog akta, ali mora se istaći da su oni produkt diskursa koji hrani antialbanske stereotipe, neprijateljstvo i mržnju prema njima”, rekao je Kamberi.\nZaključio je da u atmosferi netrpeljivosti, otvorene mržnje i predrasuda prema Albancima, kao i u atmosferi negiranja ratnih zločina i glorifikacije ratnih zločinaca čije murale čuva policija, možda se ne treba čuditi zašto država ne preduzima mere pred vandalizmom, a “vlasti ponosno o ovome ćute”.\nPoručio je da se Albanci koji žive u Srbiji neće odreći svojih identitetskih simbola, da će se strpljivo boriti i čekati kada će se identitetsko pravo o upotrebi nacionalnih simbola i ostvariti, a institucije Srbije je pozvao da ukinu “diskriminatorne zakone”.\nPremijerka Ana Brnabić došla je oko 11 časova u parlament, a nastavku sednice će, kako je najavljeno, poslanicima obrazložiti Predlog zakona o budžetu za 2022. godinu.


Sraman potez Milorada Dodika: Pokrenuo i potpisao peticiju kojom se tvrdi da "nije bio genocid"\nSraman potez Milorada Dodika: Pokrenuo i potpisao peticiju kojom se tvrdi da “nije bio genocid”\nDodik je pozvao sve građane Republike Srpske koji to žele, da svojim potpisom na peticiju odbiju da se srpskom narodu i građanima Srpske “zabranjuje pravo na slobodu mišljenja”.\nČlan Predsjedništva BiH Milorad Dodik pokrenuo je danas i zvanično i prvi potpisao peticiju kojom se izražava stav o neprihvatanju zakona koji je nametnuo visoki predstavnik u BiH Valentin Incko, ali i kojom se izražava stav da se “uz uvažavanje svih žrtava, u Srebrenici nije dogodio genocid”.\n-Da što masovnijim potpisivanjem ove peticije odbijemo političke manipulacije jednog dijela Zapada koji žele da jedino srpski narod u Evropi bude okarakterisan kao genocidan – saopćio je Dodikov savjetnik za unutrašnju politiku Radovan Kovačević.\nOn je naglasio da se “ne smije zaboraviti da je Inzko ovaj čin nametanja zakona uradio baš na današnji dan, kada je poslije sarajevskog atentata Austrija, iz koje dolazi Inzko, uputila ultimatum Kraljevini Srbiji”.\n– Mi iz Srpske to ne smijemo zaboraviti i mi iz Srpske iz principa ne smijemo na ovo pristati – rekao je Kovačević.\nPodsjetimo, Valentin Inzko donio je zakon kojim se zabranjuje i kažnjava negiranje genocida i veličanje ratnih zločinaca.


Norveška sprovodi eksperimente nad kitovima\nTanjug 8. juna 2021. 11:17\nNORVEŠKA – Norveška će sprovesti „surove“ testove na kitovima vrste Manji usan, iako se naučnici te zemlje, kao i širom sveta protive toj ideji jer bi ovi ekperimenti mogli ozbiljno da povrede životinje.\nPlanovi za hvatanje i izvođenje šestosatnih zvučnih testova na mladim kitovima trebalo bi da se desi u Norveškoj uprkos protivljenju čak 50 međunarodnih naučnika i stručnjaka za divlje životinje, koji smatraju da je ova ideja „totalno neprihvatljiva“ i da bi mogla naneti ogroman stres životinjama, piše Gardijan.\nNa severu Norveške kod ostrva Vestvagoi, kitovi svake godine migriraju u potrazi za hranom na svom putu ka daljem severu i upravo tu su postavljene su mreže dugačke jednu milju gde će tokom jedne ili dve sezone, oko desetak mladih kitova biti uhvaćeno i zadržano zarad eksperimentisanja, potvrdila je Norveška uprava.\nDirektorka morskog programa Instituta za zaštitu životinja Susan Milvard smatra da ovaj poduhvat nije vredan rizika s obzirom da se već zna iz dosadasnjih eksperimenata kako kitovi reaguju na različite zvukove.\n„Ako se kitovi uznemire, braniće se ogromnom snagom i to bi moglo biti izuzetno opasno po ljude. S obzirom da su kitovi inače veoma nepredvidivi, njihova reakcija biće potpuno pogubna za istraživače, pogotovu one u vodi“, dodala je Milvard.


Pentagon sastavio spisak nepoželjnih kompanija koje koriste ruski i kineski softver u svojim proizvodima\nVesti, 31.07.2018, 10:30 AM\nMinistarstvo odbrane Sjedinjenih Američkih Država potvrdilo je u petak na konferenciji za medije da su sastavili listu "Ne kupuj", sa imenima kompanija za koje se zna da koriste kineski i ruski softver u svojim proizvodima.\nPentagon je počeo sa sastavljanjem ove liste pre šest meseci, posle čega je ona prosleđen agencijama ministarstva.\nPentagon planira da sarađuje sa tri trgovinska udruženja industrije odbrane - Udruženjem vazduhoplovne industrije, Industrijskim udruženjem za nacionalnu odbranu i Savetom za profesionalne usluge - kako bi se upozorili kompanije koje imaju ugovore sa ministarstvom na problematične proizvode koje Pentagon vidi kao potencijalne pretnje.\nPentagon se nada da će ove kompanije, koje snabdevaju Pentagon opremom i pružaju usluge iz svog domena, preći na proizvode koji se smatraju sigurnim. Iz ministarstva kažu da žele da budu sigurni da ne kupuju softver ruskog ili kineskog porekla.\nProšle godine američki zvaničnici zabranili su upotrebu proizvoda ruskog proizvođača antivirusa, kompanije Kaspersky Lab, i kineskog proizvođača hardvera ZTE, u vladinim mrežama, navodeći kao razlog nacionalnu bezbednost. Američki zvaničnici tvrde da su obavještajne agencije ovih zemalja koristile podatke koje su ove dve kompanije prikupljale, kako bi špijunirale SAD.\nIz ministarstva kažu da su takođe razmišljali o aktivnostima američkih kompanija u inostranstvu, tačnije o onim američkim kompanijama koje su pristale da dozvole stranim obaveštajnim službama da pregledaju izvorni kod njihovog softvera kako bi dobile dozvolu za prodaju svojih proizvoda u toj zemlji. Juna prošle godine, Rojters je objavio da su se tehnološke kompanije kao što su IBM, Cisco, SAP, HPE i McAfee složile da dozvole ruskoj vladinoj agenciji da pregleda izvorni kod njihovih proizvoda. Tako je HPE omogućio je ruskim istražiteljima da analiziraju izvorni kod ArcSighta, softvera koji je duboko integrisan u mreži američkog Ministarstva odbrane.\nKineski zvaničnici takođe sprovode slične preglede kodova, mada u manjoj meri, jer su zapadne kompanije u manjoj meri prisutne na prepunom kineskom tržištu, gde lokalne kompanije suvereno vladaju.\nAmerički zvaničnici se plaše da će Rusija i Kina moći da koriste znanje koje su stekle od analize ovih proizvoda kako bi izvele sajber-napade na američke kompanije i vladine mreže u kojima se ovi proizvodi koriste.


PREDUZETNICI NAJAVLJUJU DA POVEĆANJE PDV/A NEĆE DONETI NIŠTA DOBRO JER U OVAKO LOŠOJ PRIVREDI NEMA OSNOVA ZA POVEĆANJE CENA, KAKO BI PREDUZETNICI MOGLI DA UGRADE POVEĆANJE PDV STOPE\nPovećanje stope PDV-a preduzećima neće biti od koristi, smatra predsednik skupštine Zajednice preduzetnika u Privrednoj komori Srbije Miroslav Miladinović.\n"Povećanje stope PDV neće doneti, takoreći, ništa dobro. Mi povećanje stope PDV-a ne možemo nadoknaditi kroz dizanje cena i usluga i veoma teško ćemo se tu ugraditi", naveo je Miladinović, koji je uzdržan po pitanju ukidanja parafiskalnih nameta.\nVlada Srbije je ove nedelje odlučila, u okviru mera predvidjenih rebalanskom budžeta za 2012. godinu, da se stopa PDV-a podigne sa 18 na 20 odsto, a na životne namirnice ostane i dalje na osam procenata.\nPredsednik skupštine Zajednice preduzetnika u PKS je dodao da je normalno da država gleda da nadomesti prihode koje ne može sa drugih strana da ostvari, ali da je pogrešno ukoliko je to jedini motiv.\n"Ako je to spasavanje zemlje, onda mi to pozdravljamo", naveo je Miladinović i dodao da u tom slučaju, a u nastojanju da se stvori bolji ekonomsko-poslovni ambijent, PDV treba da bude umanjen na zahtev preduzetnika.\nGovoreći o ukidanju parafiskalnih nameta, on je istakao da će se njihov efekat videti tek u narednom periodu.\n"Te mere ne treba mnogo ni hvaliti, ni kritikovati, dobro je da se ide u susret privrednicima i da se rešavaju njihovi problemi, ali treba biti uzdražan", rekao je Miladinović.\nOn je dodao da preduzetnici ukidanjem nameta mogu biti zadovoljni ili nezadovoljni kada "sve bude došlo do područnih uprava prihoda", i kada im te institucije budu poslale obaveštenje ili instrukciju o oporezivanju i nametima.\nPrema njegovoj oceni, od taksa koje su ukinute, mala i srednja preduzeća "kače" tri, četiri bitne, dok se sa nekima građani opterete možda jednom u životu, ali i to nije zanemarljivo.\nGovoreći o defiskalizaciji zanatlija, Miladinović je ocenio da se već u ovom trenutku vidi da to neće dati dobre rezultate, podsetivši da je Zajednica svojevremeno upozoravala da za uslužne delatnosti ne treba uvodti fiskalne kase.\nZanatlije su za fiskalne kase imale troškove za GPRS od 400 dinara mesečno, tehnički pregled i servisiranje, a ukoliko sada budu plaćali paragon blokove i porez na usluge izdatak na mesečnom nivou će ići do 5.000 dinara, ukazao je on.\nMiladinović je najavio da će Zajednica preduzetnika u PKS zatražiti sastanak sa predstavnicima Vlade Srbije kojima bi predočili rezultate mera, kao i šta je još potrebno uraditi da bi se malim i srednjim preduzećima olakšalo poslovanje.


Страна 8 – OPŠTA BOLNICA NOVI PAZAR\nČetvrta nacionalna studija prevalencije bolničkih infekcija i potrošnje antibiotika\nU toku ove nedelje u Opštoj bolnici Novi Pazar započeto je sprovođenje istraživanja u okviru Četvrte nacionalne studije prevalencije bolničkih infekcija i potrošnje antibiotika, u organizaciji Ministarstva zdravlja Republike Srbije, u saradnji sa Republičkom stručnom komisijom za nadzor nad bolničkim infekcijama, Institutom za javno zdravlje ,, Dr Milan Jovanović-Batut” i mrežom instituta i zavoda za javno zdravlje.\nRadna grupa naše bolnice, čiji su članovi imenovani od strane direktora Dr Mirsada Đerleka, pojačana je angažovanjem epidemiologa Zavoda za javno zdravlje Novi Pazar, Dr Safeta Ganića. Članovi ove Radne grupe prošli su odgovarajuću edukaciju, i maksimalno spremno i odgovorno ušli u realizaciju ovog projekta koji se sprovodi u periodu od 1. do 30. novembra 2017. godine u svim bolnicama u Srbiji ( 40 opštih bolnica, 9 instituta, 4 kliničko-bolnička centra, 4 klinička centra, uključujući i dve privatne bolnice), sa očekivanim obuhvatom od oko 15000 pacijenata.\nStudiju na terenu izvodi 170 anketara kojima koordinišu stručnjaci Posebne radne grupe za izvođenje Četvrte nacionalne studije prevalencije bolničkih infekcija i potrošnje antibiotika Ministarstva zdravlja, Republičke stručne komisije za bolničke infekcije, Instituta za javno zdravlje ,, Dr Milan Jovanović-Batut” i 25 instituta i zavoda za javno zdravlje.\nČetvrta nacionalna studija prevalencije bolničkih infekcija i potrošnje antibiotika izvodi se prvi put u saradnji i koordinaciji sa Evropskim centrom za prevenciju i kontrolu bolesti ( European Centre for Disease Prevention and Control, ECDC), te će prvi put rezultati naše nacionalne studije biti poredivi sa rezultatima cele Evrope, i naći se na jedinstvenoj mapi Evrope.\nU Srbiji se prvi put paralelno sprovodi i studija potrošnje antibiotika, što je u skladu sa inicijativom Ministarstva zdravlja, nacrtom Nacionalnog programa za kontrolu antimikrobne rezistencije i racionalne upotrebe antibiotika. Studija se izvodi u okviru ,, Drugog projekta razvoja zdravstva Srbije” Ministarstva zdravlja, koji se finansira iz kredita Svetske banke.\nStudija se izvodi sa ciljem sagledavanja učestalosti bolničkih infekcija, njihovih prouzrokovača, i potrošnje antibiotika, kao i radi planiranja daljih aktivnosti u njihovoj prevenciji.\nOno što bolničke infekcije čini problematičnim je da ih izazivaju mikroorganizmi koji stalno menjaju svoje karakteristike i što su često otporni na različite vrste antobiotika. Obzirom na ovakvu prirodu samih mikroorganizama, a i potrebu da se zaštite naročito osetljivi pacijenti (najveći broj ovih infekcija javlja se u jedinicama intenzivne nege), a da bi se sačuvao postojeći terapijski spektar ( s obzirom na rastuću rezistenciju) razumljiva je potreba Ministarstva zdravlja za razvijanjem politika i sprovođenjem aktivnosti za sprečavanje širenja bolničkih infekcija.\nVeoma je važna i edukacija pacijenata, jer higijenske navike pacijenata, pušenje duvana, prekomerna telesna težina, nepoštovanje kalendara vakcinacije, pre svega protiv gripa i pneumokokne infekcije u populaciji imunokompromitovanih i starijih osoba, takođe mogu da doprinesu nastanku bolničkih infekcija.


Berba krumpira započinje u Siriji - časopis za sustav krumpira\nU Siriji je počela berba krumpira\nKrompir je jedna od najvažnijih kultura i velika je potražnja među potrošačima, rekao je Abdel-Muain Kadamani, šef odjela za proizvodnju usjeva sirijskog Ministarstva poljoprivrede u razgovoru za SANA.\nSeljaci imaju prednost u uzgoju ove kulture zbog relativno kratkog ciklusa proizvodnje i visoke cijene.\nPrema njegovim riječima, ove sezone ukupna površina zasijana krumpirom premašila je 14 000 hektara s planiranih 19 000 hektara.\nU Alepu je za uzgoj krumpira izdvojeno 3 hektara, oko 800 hektara u Hami, više od 3 hektara u Tartusu, 000 hektara u Darai, 2 hektara u Homsu i 600 hektara u dolini Al-Gab.\nPrema Kadamani, očekuje se usjev od oko 500 000 tona koji će u potpunosti pokriti potrebe stanovništva i doprinijeti snižavanju cijena krumpira.\nTags: Sirijasmanjenje cijena krumpiraberba krumpira


Džemovi sa pričom – Omladinsko preduzetništvo\nApril 22, 2017November 30, 2018\nPriče o pravljenju džemova i slatkog vezujemo za naše bake, ali takvi kvalitetni, prepoznatljivi proizvodi našeg područja sa dodatom vrednošću, postaju premijum proizvod za najsofisticiranijeg kupca. Upravo takav inovativni proizvod napravila je mlada preduzetnica iz Beograda, koja je za kratko vreme uspela da izveze svoje džemove sa začinskim biljem na zahtevno američko tržište. Uspešnu preduzetničku priču Jovana Lea Simić, vlasnica kompanije JDM d.o.o. i kreator brenda hrane Little Blue Pot, počela je iz revolta prema poslu u korporativnom sistemu. „Nakon skoro tri godine odlučila sam da dam otkaz ubeđena da postoji bolji način da se vodi posao. Znala sam da će u mom slučaju sektor biti gastronomija, moja dvadesetogodišnja strast. Kako nisam imala prethodnog iskustva u preduzetničkim vodama, nakon višemesečnog istraživanja rodila se ideja da proizvedem luksuzne proizvode po specifičnoj recepturi i kreiram brend za izvoz, pa sam osnovala firmu“, kaže Jovana Lea Simić. U početku nisam znala da će to biti džemovi i slatko sa začinima, želela sam da plasiram visokokvalitetne, luksuzne proizvode na inostranom tržištu, a ideja je nastala posle pažljivog istraživanja i pronalaženja niše za američkog kupca. „Namirnice doživljavam kao hemiju i tako ih kombinujem, pa su nastali inovativni proizvodi Little Blue Pot ‐ džem od kajsija sa majčinom dušicom, pekmez od šljiva sa ruzmarinom i slatko od višanja sa crnim biberom“, kaže Jovana Lea Simić. Zahvaljujući dobrim saradnicima, uspela je da razvije brend, organizuje promocije i degustacije, nađe distributera i plasira proizvode u ekskluzivnim prodavnicama u Bruklinu i na Menhetnu samo šest meseci nakon osnivanja firme. Iako nikad nije bila u Americi i ne želi da živi nigde osim u svojoj zemlji, njena priča na najbolji način potvrđuje da se može uspešno poslovati u Srbiji i iz Srbije. U međuvremenu proizvodi su našli mesto i na domaćem tržištu luksuznih proizvoda koje se tek razvija. U planu za brend Little Blue Pot je, kako kaže, osvajanje novih tržišta i razvoj novih proizvoda, a već uveliko se radi i na pružanju usluga u oblasti međunarodnog poslovanja i razvoja premijum brendova. „Lično sam zaljubljenik u gastronomiju i nadam se da će mi razvoj poslovanja omogućiti da se još više i na još mnogo načina bavim hranom i prezentovanjem naše zemlje kao gastro‐ turističkog dragulja na globalnoj mapi“, kaže kreatorka brenda Little Blue Pot. Za preduzetnika je veoma važno povezivanje, uspostavljanje kontakata, učešće na stručnim manifestacijama. „Imam odličnu saradnju sa sektorom za preduzetništvo Privredne komore Srbije, kao i sa drugim udruženjima. PKS je prepoznala moje potrebe kao preduzetnika i u skladu sa tim pruža mi savetodavnu podršku, obezbeđuje učešće na B2B sastancima, na međunarodnim konferencijama i sajmovima, što mi omogućuje da se povežem sa ljudima iz poslovne zajednice, sa kojima bez ovog vida podrške ne bi bilo moguće ostvariti kontakt i poslovnu saradnju“, kaže Jovana. Poruka koju upućuje mladima i onima koji razmišljaju sa počnu sopstveni posao je da je najvažnije da svako proceni da li je preduzetnički tip, a zatim šta je ono što ga čini srećnim. Kad dođe do preduzetničke malodušnosti, kaže Jovana, koja je jedini zaposleni u svojoj firmi, priseti se da se njen proizvod prodaje u najprestižnijim prodavnicama na drugom kontinentu.\nMalo plavo lonče\nU razvoju brenda korišćena je anegdota o malom plavom lončetu, osnovnoj jedinici mere u kuhinjama naših prabaka i baka, koje se provlači kao lajtmotiv u beleškama i starim receptima. Ta autohtona gastro anegdota o odokativnom merenju sastojaka predstavljena je i svetu. Receptura za prvu liniju proizvoda inspirisana je avangardnom kuhinjom Jovanine bake i starim kuvarom iz Drugog svetskog rata, a naziv brenda je upečatljiv za naše prostore, prepoznatljiv gastronomima svih generacija. „Uvek su mi zamerali da previše primećujem detalje, ali taj „nedostatak“ u poslu je postao kvalitet, vrlina“, kaže Jovana Lea Simić. Tegle za Little Blue Pot su italijanske, etikete na proizvodima pažljivo su osmišljene, tako da se proizvodi izdvajaju i po dizajnu ambalaže. Kada je u pitanju premijum proizvod, sve mora da bude savršeno – od pakovanja, preko recepture i samog proizvoda, do sadržaja i dodatnih informacija o brendu, kaže Jovana.\nKao mlada žena preduzetnik ponekad se srećem sa nepoverenjem i okoštalim klišeima u shvatanju poslovanja kod potencijalnih partnera, kao nekim rudimentima prošlog doba, kaže Jovana Lea Simić. Od komentara „a gde ti je gazda“, „treba nam tvoj direktor“, „kako samo ti u kompaniji“ , ova 27‐ godišnja preduzetnica oštro se brani profesionalnošću, znanjem i rezultatima koje je za kratko vreme postigla.\nPrevious post LinkMobilna sestra postavila nove standarde kućne nege Next post LinkPorodično tekstilno preduzeće u usponu


Beta 17. septembra 2021. 17:35\nPripadnik Vojske Crne Gore Albin Salić (34) uhapšen je zbog sumnje da je deo kriminalne grupe koja je planirala ubistvo specijalnog tužioca Milivoja Katnića, saopšteno je danas na zajedničkoj konferenciji za medije tužilaštva i policije u Podgorici.\nSpecijalni tužilac Miroslav Turković kazao je da tužilaštvo sprovodi istragu protiv više lica zbog sumnje za stvaranje kriminalne organizacije, a protiv dva organizatora i za teška ubistva i davanje mita.\nTurković je rekao da su tokom istrage protiv kriminalne grupe Stefana Djukića i Emila Tuzovića došli do dokaza da je član te grupe i vojnik Vojske Crne Gore Albin Salić.\nDjukić i Turković su nedavno osumnjičeni da su na čelu kriminalne grupe koja je planirala ubistvo specijalnog tužioca Milivoja Katnića, njegovog saradnika Saše Čadjenovića, policajce Zorana Lazovića, Petra Lazovića i Ivana Djokovića, kao i da pretuče sutkinju Biljanu Uskoković. Svi oni su vodili istrage protiv osumnjičenih, koji od ranije imaju kriminalni dosije.\nDjukić i Tuzović se od maja prošle godine nalaze u zatvoru u Ukrajini zbog optužbe da su pokušali da ubiju Radoja Zvicera, koji slovi za jednog od vodja kavačkog narko klana.\nU sukobima dva narko klana iz Kotora, kavačkog i škaljarskog, do sada je poginulo više od 40 osoba, medju kojima su i nevine žrtve.\nVojnik Vojske Crne Gore je, prema sumnjama tužilaštva, pratio „opservirao“ kretanje glavnog specijalnig tužioca Katnića i organizatorima kriminalne grupe prosledjivao informacije. Salić je po nalogu Tuzovića prenosio novac za pripadnike kriminalne grupe, odavao im informacije o borbenom stanju Vojske Crne Gore (VCG), te krao eksploziv koji je prodavao članovima kriminalne grupe.\nSumnjiče ga i da je ostalim članovima krimi grupe davao oružje i da je nabavljao drogu za kriminalne grupe.\nPretresom stana uhapšenog vojnika policija je pronašla oružje, silikonsku masku, municiju, kokain.


Ljubić: I OHR-u jasno da je vlast nelegalna | Hercegovina.Info\nLjubić: I OHR-u jasno da je vlast nelegalna\nOn smatra da će vrlo brzo doći do rekonstrukcije izvršne vlasti u FBiH, napominjući da bi bilo dobro da se to dogodi istovremeno sa formiranjem vlasti u Hercegovačko-neretvanskoj i Livanjskoj Ž/K, te na nivou BiH.\n"Nikad neću pristati da se razgovori o formiranju vlasti u entitetu ili državi svedu na dogovore o raspodjeli hrvatskih pozicija. Pravo je svakog konstitutivnog naroda da u vlasti bude zastupljen po svojim legitimno izabranim predstavnicima", izjavio je Ljubić za "Večernji list", izdanje za BiH.\nGovoreći o formiranju Savjeta ministara BiH, Ljubić je izrazio nadu da će on biti formiran do kraja rujna, "jer su povjerenje na posljednjim izborima dobile odgovorne politike, a ne politički hazarderi i avanturisti".\nPrema njegovim riječima, prva stvar oko koje treba postići konsenzus su načela na kojima BiH može funkcionirati i opstati, a osnovno načelo je ravnopravna pozicija tri konstitutivna naroda, a druga dva su funkcionalne institucije i poštivanje manjinskih i individualnih prava.\nOHR Božo Ljubić HDZ 1990


Partizan u bojkotu, preti prijavama: FSS u službi Zvezde\nFudbal Autor:Nova04. sep. 202012:05 > 13:4612 komentara\nRezignirani zbog dešavanja u Novom Sadu gde su poraženi od Vojvodine u šestom kolu Superlige (3:2), čelnici Partizana oglasili su se novim saopštenjem u kojem poručuju da će povući svoje ljude iz institucija FS Srbije i Zajednice Superlige, i Prve lige Srbije, kao i da će bojkotovati njihov rad.\n„FK Partizan je, nakon utakmice u Novom Sadu, potpuno svestan pitanja Bertolda Brehta: „U mračna vremena, hoće li biti pesme? Da, biće pesme o mračnim vremenima“.\nU mračna vremena naš najbolje ocenjeni sudija Jovanović pokušava da se fizički razračuna sa trenerom Partizana, igračima Partizana koji sede na klupi se obraća sa nepoštovanjem, unoseći im se u lice i unižavajući svoju i njihovu profesiju.\nU mračna vremena taj sudija ima dvostruke aršine za iste laktove, vidi ono što ne postoji a ne vidi ono što nsumnjivo postoji.\nU mračna vremena taj sudija jednom drugom klubu ne sme da sudi jer je taj drugi klub (prim. aut. Crvena zvezda) to zabranio nakon derbija u kom nije šutnuo u okvir gola ali zato sme da se bahato i neprofesionalno ponaša prema igračima i stručnom štabu Partizana. U ta ista mračna vremena, ceo fudbalski savez je u službi samo jednog kluba, onog koji, kada komentariše sudijske odluke na utakmici na kojoj nije učestvovao, taj sudija biva kažnjen nesuđenjem u narednom kolu, kluba, evropskog prvaka u dosuđenim mu penalima, jedinom protivniku uvođenju VAR tehnologije i stranih sudija u srpski fudbal.\nU mračnim vremenima, ne postoji diskusija unutar institucija Fudbalskog saveza Srbije i Zajednice Super lige i Prve lige Srbije jer FK Partizan nema predstavnika u Izvršnom odboru FSS a sednice Zajednice se ne sazivaju, uprkos početku nove sezone.\nSve što se saopšti, u ovim mračnim vremenima potpada pod rad kafkijanske Disciplinske komisije FSS, koja presuđuje po automatizmu, naredbama i bez bilo kakvog pravničkog digniteta. Tako niko ne zna po kom kriterijumu se delegiraju sudije, kakva je njihova odgovornost i odlučivanje o njihovom statusu. Zato neke sudije znaju da su zaštićene uprkos nepočinstvima kojima su bremeniti i podsmehuju se pravdi i pravičnosti, sve u interesu samo jednog kluba i njegove neutažene želje da pre derbija obezbedi bodovnu zalihu budući da znamo šta mu se na derbiju dešava.\nSledstveno svemu ovome, FK Partizan donosi sledeće odluke:\n2. Zahtevamo da se hitno utvrdi odgovornost svih članova Sudijske komisije FSS i sankcioniše njihov dosadašnji rad.\n4. FK Partizan nadalje ne priznaje rad Disciplinske komisije FSS i podneće zahtev za ocenu zakonitosti i ustavnosti Disciplinskog pravilnika FSS.\n5. FK Partizan najavljuje da će, u slučaju oglušivanja o sve gore navedene zahteve, podneti krivične prijave protiv svih lica koje smatra osumnjičenim za krivično delo iz člana 208b Krivičnog zakonika Republike Srbije – dogovaranje ishoda takmičenja„, navodi se u saopštenju FK Partizan.\nbojkotFK PartizanFS SrbijeMiloš VazuraSudijeVojvodina


Traga se za nestalima nakon eksplozije - iBalkan.net\nTraga se za nestalima nakon eksplozije\nTraga se za nestalima nakon eksplozije…\nBeograd– objavljeno u kategoriji “Vijesti- Evropa” 02. Mart 2017. 01: 02 Poginuo potpukovnik Vojske Srbije, za trojicom se traga. U eksploziji u Tehničko- remontnom zavodu (TRZ) u Kragujevcu, usljed detonacije je poginuo nestalima nakon eksplozijepotpukovnik Vojske Srbije Miroslav Perišić.\nMiroslav Perišić, koji je u utorak izgubio život prilikom eksplozije u Kragujevcu, preživeo je ratovanje u BiH i na Kosovu, i na kraju je nastradao na kućnom pragu.\nSvih 74 zaposlenih u Tehničko- remontnom zavodu (TRZ) u Kragujevcu, koji su se poslije nesreće sklonili u poseban objekat TRZ, bezbjedno su evakuisani. Za trojicom nestalih pripadnika TRZ-a intenzivno tragaju nadležne službe MUP-a i Ministarstva odbrane Srbije.\nPukovnik Vojske Srbije Mihajlo Zogović izjavio je ranije da se intenzivno traga za kapetanom Darkom Kostićem i civilima Dejanom Kovačevićem i Željkom Nikolić.\nRadnici TRZ-a koji su se nakon izbijanja požara i eksplozija sklonili u posebnom objektu, u obližnjoj šumi, su čekali ekipe Vojske Srbije kako bi im garantovali bezbjedan prolaz i povratak kućama.\nPripadnici Ministarstva odbrane i Ministarstva unutrašnjih poslova nastavljaju potragu za trojicom nestalih radnika nakon jučerašnjih eksplozija u Tehničko-remontnom zavodu u Kragujevcu.\nMinistarstvo odbrane Srbije saopštilo je da je počeo uviđaj na mijestu nesreće.\nKako je navedeno, nakon što je omogućeno bezbjedno obavljanje uviđaja, na teren su izašli pripаdnici Policijske uprаve Krаgujevаc i Vojne policije.\n“U sklаdu sа Zаkonom o krivičnom postupku, istrаgu o uzrocimа i posljedicаmа nesreće vodi zаmjenica Višeg jаvnog tužiocа u Krаgujevcu Jаsminа Stojаdinović”, piše u saopštenju Ministarstva odbrane.\nIstovremeno, počela je sa radom i Komisija koja treba da utvrdi uzroke eksplozije u kojoj je stradao potpukovnik Miroslav Perišić, dok su tri osobe nestale, a povređeno je 25 vojnika i policajaca.\nPrema najnovijim informacijama svi povređeni su van životne opasnosti.\nKao nestali se vode kapetan Darko Kostić i civili Dejan Kovačević i Željko Nikolić, koji su zaposleni u Zavodu, izjavio je pukovnik Zogović, prenijelo je Ministartvo odbrane Srbije.\nizgubio život nestali nakon eksplozije Poginuo potpukovnik Traga se za Vojska Srbije\nČESTITKE U POVODU 25. NOVEMBRA DANA DRŽAVNOSTI BOSNE I HERCEGOVINE…\nKAŠIKA DNEVNO JE DOVOLJNA DA IZGUBITE 30 KILOGRAMA ZA MJESEC DANA\nMISTERIJA: Kako se utopio dječak, sin poznatog obojkaša\nVozači oprez, putevi mokri i klizavi\nErdogan, EU mora popraviti odnose sa Turskom\nIstanbul, dvije eksplozije, 29 smrtno stradalo i 166 ozlijeđenih ljudi


Dačić u autorskom tekstu: Na sve moguće i nemoguće načine pokušaće da nas slome - Infobrif\nDačić u autorskom tekstu: Na sve moguće i nemoguće načine pokušaće da nas slome\nObjavljeno 3.05.2019. u 07:20\nTANJUG/ MINISTARSTVO SPOLJNIH POSLOVA\nBEOGRAD – Šef srpske diplomatije Ivica Dačić upozorio je da će u naredna dva meseca posle samita u Berlinu pritisci na Srbiju biti žešći nego ikad do sada.\n„Berlinski samit nije doneo rešenje, ali jeste napravljen pomak, s obzirom na to da Nemačka i Francuska inisistiraju da se dijalog odblokira i nastave razgovori Beograda i Prištine. S druge strane, to ne znači da će pritisci na Beograd oslabiti. Naprotiv, u naredna dva meseca biće žešći nego ikada dosad“, poručio je Dačić u autorskom tekstu za „Srpski telegraf“.\n„Do jula, kada bi trebalo da se održi novi samit u Parizu, Srbija i predsednik Aleksandar Vučić biće pod strahovitim pritiskom. Na sve moguće i nemoguće načine pokušaće da nas slome, da nam oslabe poziciju, da dođu do toga da Srbija izgubi sve, a da Priština dobije sve“, ukazuje Dačić.\nDačić posetio Hilandarsku kuću i razgovarao sa…\n„Pod parolom brige o našim građanima pokušaće da nam zatvore sva vrata. Međutim, to im neće proći! Ne dok Srbija ima ovu vlast koja ima prijatelje u Moskvi i Pekingu, ali i u Berlinu, Parizu, Vašingtonu, Briselu… Da imamo prijatelje, svi su mogli da vide u Pekingu, gde se predsednik Vučić sastao sa liderima Kine i Rusije, Si Ðinpingom i Vladimirom Putinom. To, priznaćete, ne može baš svako da uradi“, istakao je Dačić.\n„To je naš vetar u leđa, to je naša garancija da u u Ujedinjenim nacijama nikakav Haradinaj, Tači, niti Pacoli mogu da slome Srbiju i Srbe“, poručuje šef srpske diplomatije.\n„Srbija ima šansu, ali nas, kao što je rekao predsednik Vučić, čeka teško vreme, mnogo problema i velika borba. Samo ako budemo složni i jedinstveni oko jednog od najvažnijih nacionalnih pitanja, uspećemo. Podrška prijatelja je dobrodošla, ali mi smo ti kojima su srpski interesi na prvom mestu i koji se borimo za njih“, zaključuje Ivica Dačić.\nAutorski tekstBriselIvica Dačić\nVučić danas obilazi radove na izgradnji mosta\nVlasnik pekare u Borči, nakon incidenta, odlučio se danas na ovaj potez\nDačić posetio Hilandarsku kuću i razgovarao sa gradonačelnikom Soluna\nStefanović: Vučić brine o interesima Srbije, Dačić bira ono što mu je lakše


Novi kolektivni ugovor za radnike „Krušika” - Valjevo na dlanu\nHomePrivredaNovi kolektivni ugovor za radnike „Krušika”\nRegres sveden na prosek, topli obrok 200 dinara dnevno, minuli rad sa 0,6 odsto smanjen na 0,5 odsto po godini staža, cena radnog sata povećana na 200 dinara u bruto iznosu.\nPosle dugih i napornih pregovora poslovodstva i reprezentativnih sindikata, potpisan je novi kolektivni ugovor u valjevskoj Holding korporaciji „Krušik”. Menadžment kompanije ocenio je da je napravljen važan korak na putu ka ostvarenju vizije uspešne i tehnološki napredne fabrike i upućena jasna poruka da će rad i rezultati rada, odgovornost na ličnom nivou i usavršavanje zaposlenih imati primat u sistemu vrednovanja „Krušika”. Neki sindikati, međutim, kao što je to USS „Sloga”, smatraju da je kolektivni ugovor potpisan uz nezapamćene pritiske na sve predstavnike četiri sindikata.\nKako saznajemo, u novom kolektivnom ugovoru rukovodstvo fabrike je, uz nemalo teškoća i posle analiziranja silnih varijanti, uspelo da ostvari svoju osnovnu ideju, da se, kada je o zaradama reč, favorizuju ostvareni rezultati rada, odnosno da rad bude dominantan u odnosu na prinadležnosti koje sleduju svakom radniku nezavisno od radnog mesta. Po novom kolektivnom ugovoru regres je sveden na prosek, za topli obrok je utvrđen iznos od 200 dinara dnevno, minuli rad sa 0,6 smanjen na 0,5 odsto po godini staža, dok je povećana cena radnog sata na 200 dinara u bruto iznosu. Prema nezvaničnim informacijama, menadžment je tokom pregovora posebno insistirao na potrebi da se shvati da se plata mora zaraditi, pogotovo u situaciji kada je smanjena tražnja za oružjem na svetskom tržištu i kada mnoge države, potencijalni kupci, sada imaju druge prioritete, prvenstveno one koji se tiču zdravstva, zbog pandemije virusa korona.\nRezultat je novi kolektivni ugovor kojim su zarade mnogih radnika u „Krušiku”, prvenstveno onih koji rade najjednostavnije poslove i imaju zagarantovanu cenu radnog sata, umanjene, jer su smanjeni regres, topli obrok i minuli rad koji su u njihovim platama imali veliki udeo. Na drugoj strani, najbolje plaćenim kadrovima koji se nalaze na ključnim pozicijama plate su, kažu u poslovodstvu, blago povećane – od dve do deset hiljada dinara.\nDok menadžment tvrdi da su pregovori o kolektivnom ugovoru bili , otvoreni, uz međusobno uvažavanje i bez pritisaka, Udruženi sindikati Srbije „Sloga” u saopštenju navode da je proces pregovaranja rađen u tajnosti sa konstantnim pritiscima na učesnike, predstavnike sindikata kojima je onemogućeno da u proces uključe profesionalce iz svojih sindikalnih centrala radi pružanja pomoći. USS „Sloga” tvrdi da je postojala namera da se potpiše loš kolektivni ugovor po zaposlene. Ovaj sindikat je ocenio da je novi kolektivni ugovor nepovoljniji za radnike od prethodnog, jer je godišnja suma za zarade smanjena sa 35 na 27 miliona evra, da je plata umanjena za više od 80 odsto zaposlenih, dok je manjem delu radnika, među kojima je i menadžment, povećana za oko 10 odsto. Kao jednu od retkih pogodnosti USS „Sloga” navodi obećanje menadžmenta da će određene odredbe koje se odnose na zarade i posebne uslove rada za tri meseca biti ponovo predmet pregovora…\nPrema nezvaničnim informacijama koje prenosi „Politika” u „Krušiku” je trenutno zaposleno nešto preko 2.800 radnika, a planskim dokumentima je predviđeno da ih krajem 2021. bude 2.500. Od početka godine do kraja februara ugovori o radu nisu produženi za 68 radnika koji su bili angažovani na određeno vreme. Projekcijom poslovne politike za 2021. za zarade zaposlenih predviđen je ukupan iznos od 28 miliona dolara. Prošle godine za zarade je isplaćeno 35 miliona dolara. Poslovni plan za ovu godinu predviđa da „Krušik” ugovori poslove vredne 97 miliona dolara.\nMenadžment „Krušika” nedavno je saopštio da se tokom ove godine očekuje „uspešna verifikacija najmanje pet razvojnih proizvoda najnovije generacije” među kojima su artiljerijske rakete dometa 40 kilometara, savremene vazduhoplovne, modernizovane vođene rakete visokog nivoa probojnosti i efekata na cilju, za kojima postoji tražnja i u Vojsci Srbije i na svetskom tržištu. Realizacija ovih programa trebalo bi da znatno popravi finansijsku stabilnost „Krušika”.


Decenija strateškog partnerstva CG i Mejna\nDesetogodišnje prijateljstvo Crne Gore i američke savezne države Mejn dokaz je da SAD i Crna Gora zajedno rade na postizanju cilja – a to je prosperitetna, cjelovita i mirna Evropa, kazao je danas u Danilovgradu general Daglas Farnam, komandant Nacionalne garde države Mejn.\nU okviru obilježavanja jubileja - desetogodišnjice strateškog partnerstva Crne Gore sa američkom Saveznom državom Mejn, koji je predstavljen kroz Državni partnerski program, komandant Nacionalne garde te američke savezne države, brigadni general Daglas Farnam, rekao je da će “SAD i ubuduće biti tu i pomagati da se unaprijedi interakcija Crne Gore sa Alijansom, kao i da se njeno članstvo u NATO dogodi po planu”.\n-Nacionalna garda države Mejn igra ključnu ulogu u sklopu napora SAD da podrže napor Crne Gore ka članstvu u NATO-u. Zahvalan sam pripadnicima kopnenih snaga, mornarice i vazduhoplovstva, kako Vojske Crne Gore, tako i Nacionalne garde države Mejn na krupnim koracima koje su napravili radeći na razvoju vojnih kapaciteta Crne Gore.\nNačelnik Generalštaba VCG admiral Dragan Samardžić, istakao je da snažno partnerstvo sa državom Mejn proiziolazi iz strateških dokumenata Crne Gore.\nSinoć je i u Vili Gorica svečano obilježen jubilej, desetogodišnjica strateškog partnerstva Crne Gore sa američkom Saveznom državom Mejn.\nTom prilikom, u ime predsjednika Crne Gore, ministar odbrane Predrag Bošković, uručio je Orden Nacionalnoj gardi države Mejn, koji je u ime Garde primio njen komandant, brigadni general Daglas Farnam.\nAmbasadorka SAD-a u Crnoj Gori, Margaret En Uehara, kazala je da “kroz bilateralno partnerstvo sa Crnom Gorom, Nacionalna garda države Mejn igra ključnu ulogu u naporima SAD-a u napretku Crne Gore ka članstvu u NATO-u i, uopšte, u procesu evroatlantskih integracionih napora Crne Gore”.\nUehara je izrazila uvjerenje da će ovo partnerstvo “nastaviti da doprinosi razvoju VCG, domaćoj i regionalnoj stabilnosti, kao i poboljšanju života građana Crne Gore“.


Preterao sa simuliranjem - Fudbal - Fudbalski Tipovi\nFudbalski Tipovi > Fudbal Vesti > Preterao sa simulir…\nNa meču francuske lige 1, između Gengama i Ažaksija, viđena je nesvakidašnja scena. U 63. minutu meča, vezni fudbaler Ažaksija, Žunior Talo, malo je preterao sa simuliranjem.\nTalo je pao na teran, smulirajući prekrašaj, da su čak došla nosila da ga pokupe. Videvši šta se dešava, trener Ažaksija, Fabricio Ravaneli, odmah je reagovao i ubacio u igri Popeskua. Kada je Talo uvideo da je zamenjen, munjevito je skočio sa nosila, i pokazao da mu nije ništa, ali kasno pošto je zamena već bila objavljena.\nAžaksi je vodio sa 1:0, ali domaći su preokrenuli u 86. i 90. minutu.


Vodoinstalater Šumice - vodoinstalateri za hitne intervencije 0-24h, preporuka, povoljno, cena\nVodoinstalater - vodoinstalaterske usluge Šumice\nSvakom stanovniku pomenutog voždovačkog naselja su na raspolaganju brojne vodoinstalaterske usluge, koje će izvršiti stručnjaci sa dugogodišnjim iskustvom.\nZainteresovani za pomenute usluge bi trebalo da prvo kontaktiraju jedan od brojnih vodoinstalaterskih servisa, te da iznesu svoje zahteve zaposlenima, kako bi se sa njima dogovorili oko svih potrebnih detalja i iznad svega oko toga kada će majstor moći da izađe na teren. Naime, stvar je u tome što vodoinstalater - vodoinstalaterske usluge Šumice ima obavezu da lično bude upoznat sa stanjem bilo vodovodnog, bilo kanalizacionog sistema u određenom objektu, odnosno sa zahtevima klijenata, jer će tek u skladu sa tim i biti u mogućnosti da formira ponudu za željene usluge.\nIstičemo i podatak da skoro svaki vodoinstalaterski servis u tom naselju nudi mogućnost hitnih intervencija po pozivu zainteresovanih, što ustvari znači da ovi majstori mogu na teren izaći kako u toku večernjih časova, odnosno posle završenog radnog vremena nadležnog servisa, tako isto i za vreme bilo kog praznika, ali i u dane vikenda, odnosno noću. Ipak, moramo sve zainteresovane upoznati i sa time da se po nešto višem cenovniku gotovo uvek naplaćuju hitne intervencije, pošto tada majstori izlaze na teren van radnog vremena.\nIzdvojićemo ovom prilikom iz ponude i informaciju da svaki vodoinstalater - vodoinstalaterske usluge Šumice po zahtevu klijenata može i da uvede vodu u kuću, odnosno da postavi celokupnu vodovodnu instalaciju sa svim pratećim elementima u okviru bilo kog novoizgrađenog objekta.\nPotrudiće se i da u što kraćem roku izvrše odgušenje kanalizacionih sistema, a kada će koristiti ručne sajle ili specijalne mašine, kako bi otčepljenje vertikala ili horizontala izvršili pod pritiskom.\nJedna od dijagnostičkih metoda, koja se primenjuje u situacijama kada majstori ne mogu da otkriju gde je nastao problem u funkcionisanju kanalizacionog sistema, uključuje i primenu mikro kamera, a kada se vrši snimanje sistema.\nIstekli bismo i to da zamenu, odnosno reparaciju i popravku bilo ventila, bilo nekog drugog elementa vodovodnog sistema vrši svaki vodoinstalater - vodoinstalaterske usluge Šumice, a po zahtevu klijenata.\nIsto tako ovi majstori mogu i da zamene grejač na bojleru, ali i da očiste sifon, te izvrše sve popravke na vodokotliću ili baterijama, kao i na svim ostalim kupatilskim elementima.


Barselona pada u Madridu? - Meridianbet Vesti\nŠpanija Author:\tCentrala Bg - 14/10/2017\nMa koliko da su Dijego Simeone i njegov Atletiko u nekoliko prethodnih sezona pobeđivali gradskog rivala Real, kada je u pitanju Barselona, nailazili su na veliko ”nerazumevanje”.\nNaime, Atletiko nema ligaški trijumf nad Blaugranom već više od sedam godina, a jedina dva uspeha kojima može da se pohvali u tom periodu su pobede u UEFA Ligi šampiona!\nSimeone se ni u kom pogledu ne može nazvati plašljivim trenerom, ali su to podaci koje sigurno ima u vidu pred večerašnji duel na novom Vanda Metropolitano stadionu, na koji Barselona dolazi sa besprekornim bilansom od sedam pobeda u isto toliko odigranih kola tekuće sezone u Primeri!\nPred Jorgandžijama se nameću teški zadaci ako imaju ideju da ove sezone konkurišu za titulu, a jedan od najtežih je pobeda nad katalonskim velikanom. Dijego Simeone je uspeo da u velikoj meri sačuva svoje igrače od povreda, pa pred ovaj okršaj nema novih imena na listi povređenih na kojoj se duže vreme nalaze Filipe Luis i Lukas Hernandez.\nBarselona će u Madridu biti bez podrške svojih navijača, što je objašnjeno ”logističkom greškom” zbog koje domaći klub nije obezbedio karte za pristalice gostujućeg tima, međutim, fudbaleri Ernesta Valverdea su se pomalo navikli na čudnu situaciju jer su u prethodnom kolu igrali na praznom Nou Kampu i savladali Las Palmas rezultatom 3:0.\nFenomenalna partija Lionela Mesija kojom je spasao Argentinu neprijatnosti baraža, svakako je značajna motivacija pred duel sa jednom od svega tri neporažena tima u La Ligi – pored Barselone i Valensija je i dalje bez izgubljene utakmice.\nMeridianbet kvote su prilično izjednačene, pa se isplati tipovati na pobedu domaćina bez obzira na nedostatak uspeha u susretima sa Barselonom u prethodnih nekoliko godina.\nTags:Atletiko, Barselona, Dijego Simeone, kvote, La Liga, Lionel Mesi, Meridianbet, Primera


Petković: Kamenovana crkva u Kosovskoj Vitini, napadima na objekte SPC žele da zaplaše Srbe - Kosovo Online\n10. Maj 2021. • 13:35\nOvom incidentu prethodio je pokušaj nepoznatih izgrednika da na Đurđevdan skinu srpsku trobojku sa zvonare crkve Svetih Apostola Petra i Pavla u Klokotu, naveo je Petković.\n“Time se broj napada na pravoslavne hramove na teritoriji Kosova i Metohije od početka godine popeo na 10, a počinioci za ova gnusna zlodela nisu uhapšeni ni kažnjeni. Broj incidenata u kojima se na meti našla verska i kulturna baština Srbije u pokrajini alarmiraju da nije reč o izolovanim događajima, već o seriji napada koji za cilj imaju da zaplaše i proteraju preostali srpski živalj jer je dobro poznato da su naši hramovi važna mesta sabornosti srpskog naroda na Kosovu i Metohiji”, istakao je direktor Kancelarije za KiM.\nPrema njegovim rečima, posebno je simptomatično da su napadi učestaliji tokom crkvenih praznika, “čime se šalje nedvosmislena poruka Srbima u pokrajini da nemaju prava na mir, ali je i jasan signal netrpeljivosti prema svemu srpskom”.\n“Nažalost, politika nekažnjivosti i umanjivanje važnosti ovih napada čemu svedočimo iz Prištine, stimulativno deluju na izgrednike. Tome u prilog svedoči i činjenica da se crkva u Klokotu već ranije ove godine našla na meti lopova kada je iz nje ukraden novac, a prilikom upada razvaljena su glavna vrata i polomljen prozor. Te iste noći oskrnavljena je i crkva Svete Trojice u Partešu iz koje je ukraden novac i vredne crkvene relikvije”, rekao je Petković.\nOn je podsetio da su po istom principu obijene i opljačkane Crkva Svetih 40 mučenika Sevastijskih u selu Drajkovce kod Štrpca, kao i Hram Svetog Dimitrija u selu Donja Bitinja u opštini Štrpce.\nCrkva Svete Nedelje u selu Gornja Gušterica kod Gračanice se, kako je naveo, takođe našla na ovoj listi pljačkanja i napada, dok je crkva Svetog Marka u Šilovu ostala i bez ozvučenja, a lopovi su krali i građevinski materijal namenjen za izgradnju Parohijskog doma pored Hrama Svetog Apostola Luke u selu Vitomirci kod Peći.\n“O stepenu ugroženosti srpske imovine, kako verske, tako i javne namene, nedavno je u svom godišnjem izveštaju izvestio i američki Stejt department. Zbog intenzivnog i kontinuiranog napada na srpske svetinje, ali i ostale objekte javne namene i privatne imovine na Kosovu i Metohiji, više puta smo se kao Kancelarija za Kosovo i Metohiju Vlade Srbije obratili i međunarodnim institucijama i misijama koje deluju na prostoru Kosova i Metohije čija je dužnost i obaveza da garantuju mir i miran suživot, ali bez adekvatne reakcije”, rekao je Petković.\nPetar Petković SPC Kosovo\nDivljaci...njima nista nije sveto.\nPovodom najnovijeg napada na Miroslava Lukića u Velikoj Hoči, Srpska lista poručuje "da je krajnje vreme da se predstavnici međunarodne zajednice na Kosovu jasno odrede prema seriji incidenata u kojima se napadaju Srbi i njihova imovina".


Zašto je u Forex trgovanju obavezna Stop Loss pozicija? – Cena Zlata\nForex trgovanje Kako trgovati\nDa situacija bude još interesantnija, u Forex trgovanju se češće sreću slučajevi da manje iskusni trejderi ređe koriste SL i TP, dok iskusni trederi nikada neće otvoriti poziciju bez Stop Loss i Take Profit naloga. Zato je važno za svakog trejdera koji se upušta u trgovanje na Forexu, da razume odnos rizika i profita na adekvatan način i da taj odnos treba da bude proporcionalno veći u korist dobitnih trgovinskih transakcija, a nikako obrnuto.\nS obzirom da je sasvim normalno da svi trejdovi ne mogu uvek biti profitabilni, kontrola rizika omogućava da ostvarenje profita na trgovinskom računu, rezultira pozitivnim odnosom rizika i dobiti (Risk/Reward), ali svakako treba računati i na ’drugu stranu medalje’.\nPrimer na grafikonu upravo prikazuje situaciju „neželjenog“ scenarija koji se dogodio usled nagle pojačane oscilacije tržišta u suprotnom smeru u odnosu na poziciju trejda nakon čega se cena vratila u „željeni“ inicijalni trend. Prikazana situacija nije retka pojava na Forex tržištu, šta više, upravo takav scenario zadaje glavobolje mnogim trejderima, pa je dobro na ovom primeru shvatiti značaj SL zaštitne pozicije.\nDakle, ukoliko je pozicija otvorena u pravcu strelice (označena belom bojom u smeru nagore) izostavljanje zaštitne pozicije SL rezultirao bi mogućim gubitkom do 100 piseva (L pozicija prikazuje neplanirani gubitak), dok bi negativan saldo bio zaustavljen na nivou horizontalne trend linije (označena crvenom bojom) gde je inače trebalo pozicionirati SL.\nTime bi zadatak kontrole rizika bio u potpunosti obavljen, a trgovinski račun zaštićen od četiri puta većeg gubitka od planiranog. Ovde treba razjasniti pojam planiranog gubitka jer nijedan trejder tokom trgovanja na Forexu, neće reći prilikom otvaranja pozicije da planira gubitak sa namerom. Ali, planiranje dobitka se uvek projektuje u odnosu na mogući rizik pozicioniranog trejda, a u skladu sa analizom i veličinom trejda, odnos željenog profita i rizikovanog kapitala treba da ima pozitivan iznos u korist dobitka (u ovom slučaju TP:SL = 2:1).\nPrema analiziranoj situaciji, Buy pozicija nalazi svoje opravdanje prelaskom cene iznad srednje linije Bollinger-a i na sledećoj sveći trejder logično očekuje dalji rast. Međutim, ispostavilo se da je pozicionirani trejd preuranjen jer je cena iznenada načinila značajan pad, pre većeg rasta kako se naknadno i ispostavilo.\nDakle, pozicija trejda je bitno ugrožena i rezultat je gubitak od 25 pipseva u skladu sa projektovanim rizikom u odnosu na planirani dobitak (SL= 25 pips, TP=50 pips). Istini za volju, nema se za čim žaliti, iako je cena evidentno dostizala u više navrata nivo horizontalne trend linije (označena belom bojom) na kojoj je projektovan TP, već treba realno i zadovoljno konstatovati da je ishitrenost ulaska u poziciju (pre izlaska cene iz konsolidacijskog kanala dok spoljašnje linije Bollinger-a još uvek nisu počele da se šire) rezultirala manjim gubitkom od potencijalno mogućeg na osnovu pada cene do nivoa u tački L (neželjeni gubitak).\n← Koliko često treba trgovati\nJapanske sveće i druge vrste grafikona →


Kina uvela sankcije za četiri američka medija - GlobalCir\nKina je uvela sankcije četirima američkim medijima prisutnima u toj azijskoj zemlji, nakon što su Sjedinjene Američke Države uvele slične mjere protiv kineskih medija.\nAgencije Associated Press (AP) i United Press International (UPI), televizijska kuća CBS i radio NPR moraju u sedam dana predati listu svojih zaposlenika i nekretnina, te izvještaje o finansijskim operacijama u Kini, objavio je na konferenciji za medije Zhao Lijian, glasnogovornik kineskog ministarstva vanjskih poslova.\nRekao je da je to nužan odgovor na “nerazumnu represiju američke vlade nad kineskim medijima u Sjedinjenim Američkim Državama”, prenosi Hina.\nAmerička vlada je 22. juna izmijenila status četiri kineska državna medija, proglasivši ih “organima propagande” Pekinga, a njihovi uredi na američkom teritoriju sad se smatraju “inostranim diplomatskim misijama”.\nTa američka mjera se nastavlja na onu koja je već donesena u februaru za pet drugih kineskih medija.\nKrajem februara su iz Kine protjerana tri novinara Wall Street Journala zbog kolumne koju su kineske vlasti smatrale rasističkom.


Srbija ne mora da brine za budućnost, kada je vaterpolo u pitanju - Sportske novosti\nNaslovna Ostalo Vaterpolo Srbija ne mora da brine za budućnost, kada je vaterpolo u pitanju\nSrbija ne mora da brine za budućnost, kada je vaterpolo u pitanju\nSrbija je na OI u Tokiju početkom avgusta odbranila zlato osvojeno pre 5 godina na OI u Riju. U javnosti je nakon završetka najvećeg planetarnog događaja, postojala mala briga za budućnost ovog trofejnog sporta, pošto je sigurno da sledi velika smena generacija. Međutim, dva su jasna dokaza da srpski vaterpolo ima lepu budućnost. Prvo, su početkom meseca mladi vaterpolisti osvojili zlato na SP U20, a sinoć su još mlađi vaterpolisti osvojili EP U17, koje je održano na Malti.\nSrbija je u velikom finalu EP sa 10:6 bila bolja od Grčke. U finalnoj utakmici najefikasniji sa 3 pogodaka bio je Bogdan Brešćanski, dok je za najkorisnijeg igrača turnira (MVP) proglašen naš mladi reprezentativac Viktor Urošević.\nPrethodni tekstDalić objavio spisak\nSledeći tekstTradicija ukazuje da favorit prekida crnu seriju


Budžetski fond za razvoj poljoprivrede grada Leskovca raspisao konkurs za podsticajna sredstva - TV 4S\nBudžetski fond za razvoj poljoprivrede grada Leskovca raspisao konkurs za podsticajna sredstva\nOd tv4s\t Poslednja obnova jul 12, 2019\nBudžetski fond za razvoj poljoprivrede grada Leskovca 15. jula ove godine raspisaće konkurs za dodelu podsticajnjih sredstava poljoprivrednicima.\n,,U ove svrhe iz gradskog budžeta opredeljena je suma od 23 miliona devetstotina sedamdeset četiri hiljade i stošezdeset šest dinara. On je dodao da zahtev mogu podneti sva registrovana poljoprivredna gazdinstva sa teritorije grada pod uslovom da su imala ulaganja u opremu, mehanizaciju u oblasti stočarstva, vinogradarstva, povrtarstva ili voćarstva za nabavku novih mašina za obradu zemljištva, opremu za pčelarstvo ili podizanje novih zasada”, rekao predsednik ovog fonda Dejan Ranđelović.\nRanđelović je podvukao da maksimalni iznos koji na ime povraćaja sredstava za jednu investiciju iznosu 70.000 dinara, odnosno 30 do 50 odsto od prihvatljivih troškova, osim kod podizanja zasada gde ova cifra iznosi 100.000 dinara.\nZa ostvarivanje ovog prava potrebno je dostaviti zahtev koji se dobija od Budžetskog fonda, kopiju lične karte,kopiju da je registrovano poljoprivredno gazdinstvo, kopiju namenskog računa, fiskalni isečak, otpremnicu, kopiju garantnog lista i uverenje o izmirenim poreskim obavezama prema gradu Leskovcu.\nUskoro će mostovi na Veternici zasvetleti punim sjajem\nSutra prijem građana kod gradonačelnika Cvetanovića\nPret\tSledeći 1 of 933


Grad Novi Sad sufinansira boravak 1.900 dece u privatnim vrtićima?\nM. K. 31. avgusta 2016. 17:46\nGradonačelnik Novog Sada Miloš Vučević najavio je danas da će Skupština Grada Novog Sada na narednoj sednici 2. septembra raspravljati o predlogu odluke o sufinansiraju boravka 1.900 dece u privatnim vrtićima u školskoj 2016/2017. godini, što će grad koštati oko 205 miliona dinara.\nVučević je rekao da je Novi Sad prva lokalna samouprava u Srbiji koja je krenula sa subvencionisanjem troškova boravka dece u privatnim vrtićima i da će se se to nastaviti i u narednoj školskoj godini, kao i da će biti povećan broj dece koji će biti obuhvaćen tom subvencijiom na više od 1.900.\n„Grad će iz budžeta za subvencionisanje troškova boravka dece u privatnim vrtićima izdvojiti najmanje 205 miliona dinara, što je izuzetno velika suma koja je na nivou skoro trećine budžeta pojedinih opština“, rekao je Vučević dodajući da uz izdvajanja za Predškolsku ustanovu „Radosno detinjstvo“ Grad Novi Sad za boravak dece u vrtićima ukupno iz budžeta izdvaja oko tri milijarde dinara.\nVučević je rekao da će se pomenutih 205 miliona dinara voditi kao tekuća potrošnja i istakao da je svestan da će se odmah pojaviti dežurni kritičari koji će reći kakao gradska vlast povećava tekuću potrošnju, ali će, kako je kazao, svesno prećutati činjenicu da se to povećanje odnosi na subvencionisanje troškova boravka dece u privatnim vrtićima.\nNovi Sad: Senzacionalan vatromet i najveći hitovi za doček 2018.\n„Za pune četiri godine koliko sam gradonačelnik, Grad Novi Sad nisam zadužio ni za jedan jedini dinar, a sa izdvajanjima za našu decu, naše najmlađe sugrađane ćemo nastaviti bez obzira na kritike koje dolaze od onih koji osim kritikovanja ne znaju ništa drugo ni da rade“, naglasio je Vučević.


„VILA PARK“ DONIJELA PRIZNANЈE - Derventski list\n„VILA PARK“ DONIJELA PRIZNANЈE\nPreduzeće „MB Motors“ dobilo je nagradu za najbolji projekat vanjskog uređenja i komfora u stanovanju za objekat „Vila Park“ na 2. Međunarodnom sajmu nekretnina i investicija u Banjaluci, održanom početkom decembra.\nNa sajmu je učestvovalo 50 izlagača iz pet zemalja regije, a vlasnik „MB Motorsa“ M\nilanko Balešević ističe da je ponosan na to što je nagrada otišla u Derventu, dodavši da je to veliko\npriznanje za dobru ideju i uložen trud.\n– „Vila Park“ ima 22 stana, dva\nposlovna prostora, deset garaža, 30 mjesta za parkiranje, 600 kvadrata zelene površine, igralište za basket i mali fudbal, dječije igralište, klupe, pecanu i mjesto za roštilj – rekao je Balešević podsjećajući da su svi stanovi u zgradi rasprodati u rekordnom roku.\n– Vjerovao sam u taj objekat i da će mladi više htjeti da žive u takvom ambijentu, iako se zgrada nalazi na periferiji – dodao je Balešević.\nPreduzeće „MB Motors“ trenutno gradi objekat pod nazivom „Vila Medika“ u blizini Doma zdravlja sa 16 stanova od kojih je 14 rezervisano, nagodinu je planirana izgradnja druge lamele sa 24 stana, te objekata „Vila Pošta“, kao i objekata u Ulici Jovana Dučića sa oko 50 stanova sa svim pratećim sadržajima.\nCVJETA PRODAJA STANOVA\nDerventski List 21.01.2019 21.01.2019\nDerventski List 30.10.2019 31.10.2019


Radulović smijenjen sa mjesta predsjedavajućeg u Državnoj delegaciji - PV Informer Radulović smijenjen sa mjesta predsjedavajućeg u Državnoj delegaciji - PV Informer\n4 meseca pre 186 pregleda Izvor: Portal RTCG\nVlada je na današnjoj sjednici smijenila ministra vanjskih poslova Đorđa Radulovića sa mjesta predsjedavajućeg Državnoj delegaciji Crne Gore za pregovore o pristupanju Evropskoj uniji (EU). Umjesto njega imenovan je ministar ekonomskog razvoja Jakov Milatović.\nDržavna delegacija Crne Gore za pregovore o pristupanju Evropskoj uniji zadužena je da vodi pregovore sa državama članicama Evropske unije i učestvuje u radu međuvladinih konferencija EU i Crne Gore, koje se održavaju dva puta godišnje i čiji su učesnici ministri vanjskih poslova.\nRadulović je, međutim, ostao u Kolegijumu za pregovore, koji čine premijer, ministar vanjskih poslova i glavni pregovarač.\nDržavnu delegaciju su činili ministar vanjskih poslova, glavna pregovaračica i ambasador Crne Gore u Briselu.\nOstalo je nejasno kako član Kolegijuma, kao krovnog tijela, može da bude zamjenik predsjednika Državne delegacije. Pritom, ministar ekonomskog razvoja dosad nije bio član državne delegacije.\nIz Vlade se zvanično nijesu oglašavali ovim povodom.\nPrema nezvaničnim saznanjima Portala RTCG iz Vlade, nije isključeno ni da premijer Zdravko Krivokapić potpiše interpelaciju o ministru vanjskih poslova, čime bi Radulović bio smijenjen sa ministarske funkcije.\nPremijer će preuzeti čelnu funkciju u Nacionalnom savjetu za borbu protiv visoke korupcije, na čijem čelu je do sada bio potpredsjednik Vlade Dritan Abazović. Ovo tijelo formirano je u decembru 2020. godine.\nIz Građanskog pokreta URA su poručili da ne postoji nijedan razlog za smjenu Abazovića s predsjedničkog mjesta u Savjetu.


Početak plivačke sezone na otvorenim vodama u Somboru - Sombor portal\nПочетна Сомбор Početak plivačke sezone na otvorenim vodama u Somboru\nPlivačaka sezona na otvorenim vodama počinje u subotu u Somboru sada već tradicionalnom međunarodnom manifestacijoim „SRB Open Kup“. Za Radio Novi Sad, Ljubenko Zvizdić.\nOva mlada plivačka disciplina doživala je procvat na letnjim Olimpijskim igrama u Pekingu kada je disciplina na 10 kilometara i zvanično je uvrštena u veliku olimpijsku porodicu sportova.\nU našoj zemlji takmičenja su zastupljena od 2006. godine organizacijom „Kupa Vojvodine“. Nakon toga što su se priključili plivači iz Bosne i Hercegovine, Crne Gore i Rumunije postao je međunarodnog karaktera i prerastao u otvoreno prvnestvo Srbije.\nPrva od ovogodišnjih dvadesetak trka biće održana u subotu sa početkom u 10 časova, a trke na dve i pet hiljada metara zakazane su na popularnom somborskom Štrandu.\n„Sudeći po već pristiglim prijavama učestvovaće više od stotinu plivača različitih uzrasnih kategorija iz naše zemlje, Francuske, Mađarske, Rumunije, Bosne i Hercegovine i Crne Gore.\nOva plivačka manifestacija u Somboru će biti izborna za našu juniorsku reprezentaciju koja će nastupiti na evropskom šampionatu u Parizu od 22. do 25. Jula“ kaže za RTV Vojvodinu predsednik našeg saveza za daljinsko, maratonsko i masters plivanje Mihailo Kojić.\nNaredna trka će biti organizovana u Kostolcu. Nakon uzbudljive sezone koju će činiti davesetak trka u našoj zemlji „SRB Open Kup“ će biti završen na Srebrnom jezeru 12. septembra. Tom prilikom će biti uručena priznanja najuspešnijim u 2021. godini.\nПретходниSrednjoj tehničkoj školi iz Sombora je odobren još jedan značajan međunarodni projekat\nСледећиTartif na međunarodnom festivalu u Bugarskoj


Sve ono sa čime dolazite u kontakt kao roditelj pokazuje odnos države prema populacionoj politici u praksi, dok to ne budemo shvatili lutaćemo u mraku, rekla je Bojana Selaković iz Građanskih inicijativa, gostujući u Danu uživo, govoreći o problemima koje imaju roditelji u Srbiji.\nKomentarišući problem kašnjenja plata trudnicama i porodiljama, Selaković, koja je i u pravnom timu udruženja Roditelj, kaže da su kašnjenja različita, u zavisnosti od toga koliko su poslodavci bili ažurni.\n“To se dešavalo i ženama koje su zaposlene u javnom sektoru, a čini se da je njima bilo teže, da su u nezgodnijoj poziciji. Među privatnim poslodavcima postoji određen broj onih kod kojih žene koje su na trudnčkom bolovanju i ne osete kašnjenje, zbog toga što dobijaju platu isto kada i zaposleni, a onda poslodavac preuzme na sebe taj teret čekanja i kašnjenja”, kaže ona.\nDodala je da su oni, kao udruženje građana, imajući u vidu šta se dešava na terenu inicirali promenu zakona koji definiše isplatu naknada porodiljama, odnosno da se naknada direktno isplaćuje.\n“Da se prevaziđe ta praksa, da ne razmišljaju hoće li imati dovoljno novca tog meseca”, kaže Selaković.\nIstakla je da trudničko bolovanje nije prepoznato kao posebno stanje žene koje bi joj omogućilo dodatna prava po tom osnovu.\n“Ne očekujem da će premijerka odgovoriti na pismo portala Bebac”\nGovoreći o pismu koje je roditeljski portal Bebac uputio premijerki Ani Brnabić, u kojem od nje traži da prestane da “ignoriše roditelje”, gošća N1 kaže da ne očekuje da će im premijerka odgovoriti.\n“Mislim da se ovo tretira kao deo šire priče, ne verujem da će izdvojiti trudnice kao posebnu kategoriju. Kasnilo je i ljudima koji su bili na bolovanju iz bilo kog razloga. Sve to što se desilo ide na dušu RFZO, koji je na neki način i javno rekao da preuzima odgovornost za to”, kaže ona.\nDodaje da je to skandalozno, iz ugla jednog običnog građanina, koji izdvaja mesečno, a onda, “kada je njemu najpotrebnije da dobije podršku nazad, ostane uskraćen za to”.\n“Premijerka bi morala da prizna da čitav sistem zdravstvenog osigurana ne funkcioniše”, kaže Bojana Selaković.\nKaže da ljudi tek kada dobiju dete shvate kakav nam je sistem.\n“Kada čekate satima na ultrazvuk, na laboratorijske usluge, uslovi u porodilištu, administracija oko rođenja deteta, odlasci kod pedijatra… Sve ono sa čim dolazite u kontakt kao roditelj pokazuje odnos države prema populacionoj politici u praksi i prema priči o natalitetu”, kaže ona.\nDodaje da postoje delovi sistema u kojima stvari funkcionišu do određene mere, ali da je mnogo problema.\nTagovi :bojana selaković, porodiljska naknada, roditelji, trudnice, trudničko bolovanje, Udruženje roditelj